****

**REPUBLIKA HRVATSKA**

**KARLOVAČKA ŽUPANIJA**

**GRAD SLUNJ**

**GRADSKO VIJEĆE**

KLASA: 940-01/22-01/30

URBROJ: 2133-04-03-02/02-22-1

Slunj, \_\_\_\_\_\_\_2022.

Na temelju članka 103. Zakona o cestama (“Narodne novine”84/11, 22/13, 54/12, 148/13, 92/14, 110/19, 144/21 i 114/22) i članka 25. stavka 1. podstavak 18. Statuta Grada Slunja (“Glasnik Karlovačke županije” 20/09, 6/13, 15/13 i 3/15 i “Službeni glasnik Grada Slunja” 1/18, 2/20, 6/20, 3/21, 5/21-pročišćeni tekst), Gradsko vijeće Grada Slunja na svojoj \_\_\_\_\_ sjednici održanoj dana \_\_\_\_ studenoga 2022.godine, donijelo je

**ODLUKU**

**o ukidanju statusa javnog dobra u općoj uporabi na**

**k.č.br.927/2 k.o. Nikšić**

**I.**

Utvrđuje se da je trajno prestala potreba korištenja k.č.br.927/2, put, k.o. Nikšić u površini od 573 m2, koja je utvrđena postojećim stanjem u katastru i Zemljišnoj knjizi.

**II.**

Slijedom utvrđenog u članku 1. ove Odluke, ukida se status javnog dobra u općoj uporabi na k.č.br.927/2, put, k.o. Nikšić u površini od 573 m2.

**III.**

Ova Odluka stupa na snagu danom donošenja, a objavit će se u “Službenom glasniku Grada Slunja”.

PREDSJEDNIK

GRADSKOG VIJEĆA

Jure Katić

****

**REPUBLIKA HRVATSKA**

**KARLOVAČKA ŽUPANIJA**

**GRAD SLUNJ**

**GRADONAČELNIK**

**GRADSKO VIJEĆE**

PREDMET: Odluka o ukidanju statusa javnog dobra u općoj uporabi na k.č.br.927/2 k.o. Nikšić

obrazloženje –

Gosp. Slavo Vrbanić podnio je zahtjev za priznavanje prava vlasništva na k.č.br.927/2, zk.ul.br.555, put, površine 573 m2, k.o. Nikšić u vlasništvu Grada Slunja upisanu kao javno dobro u općoj uporabi.

Na predmetnoj katastarskoj čestici velikim dijelom se nalazi obiteljska kuća u njegovom vlasništvu.

U zahtjevu navodi da je kuća izgrađena 1968.godine, da je u Domovinskom ratu bila je devastirana te je ostvario pravo na obnovu obiteljske kuće sa utvrđenim 5. stupnjem oštećenja, čemu je priložio Rješenje i Ugovor o obnovi u ratu oštećene obiteljske kuće.

Za istu je ishodio i Uporabnu dozvolu kojom je utvrđeno da je na k.č.br.37/k i k.č.br.927 k.o. Nikšić izgrađena obiteljska kuća a sve u provedbi propisa o obnovi odnosno propisa o područjima posebne državne skrbi.

Uvidom u ortofoto Državne geodetske uprave, utvrđeno je da k.č.br.927/2 k.o. Nikšić u naravi ne predstavlja put, te da je na istoj velikim dijelom izgrađen objekt, a dijelom posađena stabla.

Nadalje, sva zemlja oko navedenog puta je u njegovom vlasništvu te predmetni put vodi samo do zemlje u njegovom vlasništvu gdje i završava.

Obzirom je k.č.br.927/2 k.o. Nikšić upisana kao javno dobro u općoj uporabi, da bi se pristupilo rješavanju imovinsko-pravnih odnosa, prethodno je potrebno ukinuti status javnog dobra.

Kako je člankom 103. stavkom 1. Zakona o cestama („Narodne novine“ 84/11, 22/13, 54/12, 148/13, 92/14, 110/19, 144/21 i 114/22) utvrđeno da „**Kada je trajno prestala potreba korištenja nerazvrstane ceste ili njezinog dijela može joj se ukinuti status javnog dobra u općoj uporabi,** a nekretnina kojoj prestaje taj status ostaje u vlasništvu jedinice lokalne samouprave“, predlažemo da se donese Odluka o ukidanju statusa javnog dobra u općoj uporabi na k.č.br.927/2 k.o. Nikšić, kako bi se moglo pristupiti postupku rješavanja imovinsko-pravnih odnosa.

Katastarska čestica broj 927/2 k.o. Nikšić, koja je predmet ukidanja statusa javnog dobra u općoj uporabi naznačena je crvenom bojom na ortofoto prikazu u privitku.

GRADONAČELNICA

Mirjana Puškarić mag.oec