****

REPUBLIKA HRVATSKA

KARLOVAČKA ŽUPANIJA

GRAD SLUNJ

GRADSKO VIJEĆE

KLASA: 940-01/22-01/29

URBROJ: 2133-04-03-02/02-22-1

Slunj, 2022.

Na temelju članka 35. Zakona o vlasništvu i drugim stvarnim pravima (“Narodne novine” 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09,143/12, 152/14, 81/15 I 94/17), članka 48. stavka 1. točka 5. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 I 144/20), i članka 25. stavka 1. podstavka 5. Statuta Grada Slunja (“Glasnik Karlovačke županije”20/09, 06/13, 15/13 i “Službeni glasnik Grada Slunja” 1/18, 2/20, 6/20, 3/21 i 5/21-pročišćeni tekst) Gradsko vijeće Grada Slunja na ­­­­­­\_\_\_ sjednici održanoj dana ­­­­­­­\_\_\_\_\_\_\_2022.godine, donijelo je

**ODLUKU**

**o izmjeni Odluke o upravljanju, raspolaganju**

**i korištenju imovine u vlasništvu Grada Slunja**

**Članak 1.**

(1)U Odluci o upravljanju, raspolaganju i korištenju imovine u vlasništvu Grada Slunja („Službeni glasnik Grada Slunja 6/18) članak 17. mijenja se i glasi:

„Članak 17.

(1) Najpovoljnijom ponudom smatra se ponuda sa najvišom ponuđenom cijenom, osim u slučajevima kada su odlukom o prodaji, uz cijenu utvrđeni dodatni kriteriji.

2) Dodatne kriterije utvrdit će nadležno tijelo prilikom donošenja odluke o prodaji u slučajevima kada ocijeni da se njihovim propisivanje ostvaruju specifični ciljevi koji doprinose ostvarenju socijalne, demografske, gospodarske i druge politike Grada (npr. dodatni bodovi za obitelji koje nemaju riješeno stambeno pitanje, obitelji koje se žele nastaniti na području Grada Slunja, obitelji sa malodobnom djecom, obitelji koje obavljaju određene djelatnosti i sl.).

3) Ukoliko se uz cijenu utvrđuju dodatni kriteriji oni ne mogu u ocjeni povoljnosti ponude sudjelovati sa više od 50%.

4) U slučaju iz prethodnog stavka dodatnom kriteriju pridaje se relativni ponder (vrijednost u postotku) koji odražava njegovu relativnu vrijednost u odnosu na druge kriterije.

6) Najpovoljnijom ponudom smatra se ponuda koja ostvari najveći broj bodova uzimajući u obzir sve kriterije uz uvjet da udovoljava ostalim uvjetima natječaja.

(2) Ukoliko dva ili više ponuditelja ostvari jednak broj bodova, najpovoljnijom ponudom smatrat će se ponuda onog ponuditelja koji je ponudio veću cijenu, a ukoliko je ponuđena ista cijena, ponuda koja je prva zaprimljena.

(3) U slučaju odustanka najpovoljnijeg ponuditelja, najpovoljnijom će se smatrati ponuda onog ponuditelja koji je slijedeći na listi.

**Članak 2.**

Ova Odluka stupa na snagu osmi dan od dana objave u “Službenom glasniku Grada Slunja”.

PREDSJEDNIK

GRADSKOG VIJEĆA

Jura Katić



**REPUBLIKA HRVATSKA**

**KALOVAČKA ŽUPANIJA**

**GRAD SLUNJ**

**GRADONAČELNIK**

**GRADSKO VIJEĆE**

PREDMET: Prijedlog Odluke o izmjeni Odluke o upravljanju, raspolaganju i korištenju imovine u vlasništvu Grada Slunja

obrazloženje –

Gradsko vijeće Grada Slunja na svojoj 12. sjednici održanoj dana 04.05.2018.godine donijelo je Odluku o upravljanju, raspolaganju i korištenju imovine u vlasništvu Grada Slunja.

U cilju ostvarivanja specifičnih ciljeva koji doprinose ostvarenju socijalne, demografske, gospodarske politike Grada, a u smislu dodatnih prednosti za obitelji koji nemaju riješeno stambeno pitanje, obitelji koje se žele nastaniti na području Grada Slunja, obitelji sa malodobnom djecom, obitelji koje obavljaju određene djelatnosti I sl. potrebno je donijeti izmjenu članka 17. Odluke.

Stoga predlažemo donošenje Odluke o izmjeni Odluke o upravljanju, raspolaganju i korištenju imovine u vlasništvu Grada Slunja.

U razdoblju od 10. do 17. studenog 2022. godine provedeno je javno savjetovanje sa zainteresiranom javnošću tijekom kojeg nije bilo dostavljenih očitovanja.

GRADONAČELNICA

Mirjana Puškarić, mag.oec.