**III OBRAZLOŽENJE PRORAČUNA GRADA SLUNJA ZA 2023. GODINU**

U skladu s odredbama Zakona o proračunu (N.N. 144/21), Pravilnika o proračunskim klasifikacijama (N.N. 26/10, 120/13 i 01/20), te Pravilnika o proračunskom računovodstvu i računskom planu (N.N. 124/14, 115/15, 87/16, 3/18, 126/19 i 108/20) sačinjen je prijedlog Proračuna Grada Slunja za 2023. godinu.

Zakon definira proračun kao akt jedinice lokalne i područne (regionalne) samouprave kojim se procjenjuju prihodi i primici, te utvrđuju rashodi i izdaci jedinice lokalne i područne (regionalne) samouprave za proračunsku godinu, te projekcije za slijedeće dvije proračunske godine, a donosi ga predstavničko tijelo.

Temeljni okvir za izradu proračunu predstavljaju Upute Ministarstva financija za izradu proračuna jedinica lokalne i područne (regionalne) samouprave za razdoblje 2023. – 2025. godine, u kojima su istaknuti osnovni makroekonomski parametri definirani u Programu konvergencije Republike Hrvatske za razdoblje 2023. -2025. godine:

|  |  |  |  |  |  |
| --- | --- | --- | --- | --- | --- |
| **Pokazatelj** | **2021.** | **Projekcija 2022.** | **Projekcija 2023.** | **Projekcija 2024.** | **Projekcija 2025.** |
| **BDP, realni rast (%)** | 10,2 | 3,0 | 4,4 | 2,7 | 2,5 |
| **Indeks potrošačkih cijena, promjena (%)** | 2,6 | 7,8 | 3,7 | 2,5 | 2,2 |
| **Stopa nezaposlenosti (u %)** | 7,6 | 6,3 | 5,6 | 5,2 | 5,0 |

Izvor: Vlada RH, Program konvergencije RH 2023.-2025.

Izrada Proračuna Grada Slunja za razdoblje 2023. do 2025. godine temeljena je na Provedbenom programu Grada Slunja za razdoblje 2021. do 2025. godine, koji je donijela Gradonačelnica Grada Slunja dana 22.12.2021. godine.

Provedbenim programom utvrđeni su ciljevi koji se žele postići, a koji uključuju konkurentno i inovativno gospodarstvo, obrazovane i zaposlene ljude, zdrav, aktivan i kvalitetan život, demografsku revitalizaciju i bolji položaj obitelji, sigurnost za stabilan razvoj, ekološku i energetsku tranziciju za klimatsku neutralnost, održivu mobilnost, razvoj potpomognutih područja i područja s razvojnim posebnostima, te jačanje regionalne konkurentnosti.

Za svaki od ovih ciljeva definirane su mjere, aktivnosti i projekti koje je potrebno provesti da bi se navedeni ciljevi realizirali. Putem navedenih ciljeva postići će se vizija Grada Slunja kao „urbanog središta jugoistočnog dijela Karlovačke županije, u kojem se jamstvo dobrog životnog standarda te visoke kvalitete života zasniva na tradiciji, poduzetništvu, radu, povjerenju i suradnji. Susretljivi ljudi, bogatstvo njegovog privlačnog krajobraza s neponovljivim prirodnim resursima, zajedno s ljepotama rijeka, zelenilom kordunskog krša i bogatstvom kulturno-povijesnog naslijeđa stvaraju idealno ozračje za razvoj turističke ponude i ekonomski procvat regije“.

Pri izradi prijedloga proračuna za razdoblje 2023. – 2025. godine, Grad je obvezan pridržavati se zakona i propisa koji reguliraju izvore i vrste prihoda i primitaka proračuna te financiranje javnih rashoda i izdataka na razini lokalne i područne (regionalne) samouprave.

U postupku planiranja korištena je jedinstvena metodologija obilježavanja prihoda i primitaka te rashoda i izdataka po organizacijskoj, programskoj, funkcionalnoj, ekonomskoj i lokacijskoj klasifikaciji, a primijenjena je i posebna klasifikacija – izvori financiranja. Izvore financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

Proračun za razdoblje 2023. – 2025. godine izrađuje se u eurima (€), te se donosi na 2. razini ekonomske klasifikacije, odnosno na razini skupine računskog plana, čime je omogućena veća fleksibilnost u izvršavanju Proračuna.

U Proračun Grada Slunja za 2023. godinu u cijelosti su uključeni financijski planovi gradskih proračunskih korisnika (Dječji vrtić Slunj, Knjižnica i čitaonica Slunj, Pučko otvoreno učilište Slunj), odnosno njihovi vlastiti i namjenski prihodi i primici koji se uplaćuju na njihove žiro račune, te rashodi i izdaci proračunskih korisnika koje financiraju iz tih prihoda.

Prijedlogom Proračuna Grada Slunja za 2023. godinu planiraju se prihodi i primici tekuće godine u ukupnom iznosu od 5.266.196,00 €. Struktura prihoda je slijedeća:

* Prihodi Grada Slunja 4.798.000,00 €
* Vlastiti prihodi Dječjeg vrtića Slunj 439.988,00 €
* Vlastiti prihodi Pučkog otvorenog učilišta Slunj 23.908,00 €
* Vlastiti prihodi Knjižnice i čitaonice Slunj 4.300,00 €

Raspored prihoda po skupinama ekonomske klasifikacije daje se u nastavku:

|  |  |  |
| --- | --- | --- |
| PRIHODI | IZNOS (u eurima) | % |
| Prihodi od poreza | 871.800,00 | 16,56 |
| Pomoći iz inozemstva i od subjekata unutar općeg proračuna | 2.605.950,00 | 49,48 |
| Prihodi od imovine | 78.893,00 | 1,50 |
| Prihodi od upravnih i administrativnih pristojbi, pristojbi po posebnim propisima i naknada | 1.583.088,00 | 30,06 |
| Prihodi od prodaje proizvoda i robe te pruženih usluga i prihodi od donacija | 73.615,00 | 1,40 |
| Kazne, upravne mjere i ostali prihodi | 250,00 | 0,00 |
| Prihodi od prodaje neproizvedene dugotrajne imovine | 2.600,00 | 0,05 |
| Prihodi od prodaje proizvedene dugotrajne imovine | 50.000,00 | 0,95 |
| UKUPNO | 5.266.196,00 | 100,00 |

Uz prihode i primitke tekuće godine, Grad Slunj i njegovi proračunski korisnici planirali su i prijenose viškova prihoda iz prethodnih godina u sumarnom iznosu 2.135.133,00 €, odnosno pojedinačno kako slijedi:

- Grad Slunj – višak prihoda 2.000.000,00 €

- Dječji vrtić Slunj – višak prihoda 131.433,00 €

- Pučko otvoreno učilište Slunj – višak prihoda 2.700,00 €

- Knjižnica i čitaonica Slunj – višak prihoda 1.000,00 €

Uključivanjem viškova prihoda iz prethodnih godina u proračun za 2023. godinu, raspoloživi prihodi i primici za 2023. godinu povećavaju se na iznos 7.401.329,00 €.

Rashodi i izdaci Grada Slunja i njegovih proračunskih korisnika planirani su na razini raspoloživih prihoda i primitaka – 7.401.329,00 €.

Raspored rashoda i izdataka po skupinama ekonomske klasifikacije daje se u nastavku:

|  |  |  |
| --- | --- | --- |
| RASHODI I IZDACI | IZNOS (u eurima) | % |
| Rashodi za zaposlene | 1.137.595,00 | 15,37 |
| Materijalni rashodi | 1.752.537,00 | 23,68 |
| Financijski rashodi | 8.635,00 | 0,12 |
| Subvencije | 47.800,00 | 0,65 |
| Pomoći dane u inozemstvo i unutar općeg proračuna | 40.170,00 | 0,54 |
| Naknade građanima i kućanstvima na temelju osiguranja i druge naknade | 152.780,00 | 2,06 |
| Ostali rashodi | 691.670,00 | 9,34 |
| Rashodi za nabavu neproizvedene dugotrajne imovine | 134.600,00 | 1,82 |
| Rashodi za nabavu proizvedene dugotrajne imovine | 1.416.526,00 | 19,14 |
| Rashodi za dodatna ulaganja na nefinancijskoj imovini | 1.673.936,00 | 22,62 |
| Izdaci za otplatu glavnice primljenih kredita i zajmova | 345.080,00 | 4,66 |
| UKUPNO | 7.401.329,00 | 100,00 |

U nastavku slijedi pojašnjenje pojedinih stavki prijedloga Proračuna Grada Slunja za 2023. godinu:

OBRAZLOŽENJE OPĆEG DIJELA PRORAČUNA

A. RAČUN PRIHODA I RASHODA

PRIHODI

- Skupinu prihoda 61 Prihodi od poreza planiramo u iznosu 871.800,00 €.

Najznačajnije prihode očekujemo od uplata poreza i prireza na dohodak – cca 720.000,00 €. Podsjećam da udio Grada Slunja u prihodima od poreza na dohodak iznosi 78%, a u istom iznosu Grad snosi i troškove povrata poreza na dohodak po godišnjoj prijavi. Troškovi povrata poreza na dohodak po godišnjoj prijavi su dosta veliki i to prvenstveno zbog povrata poreza na dohodak mladim osobama (mladim osobama do 25 godina uplaćeni porez na dohodak se vraća u cijelosti, a mladima od 26 do 30 godina starosti vraća se 50% uplaćenog poreza).

Ovdje su planirani i prihodi od poreza na promet nekretnina – cca 100.000,00 €, poreza na potrošnju alkoholnih i bezalkoholnih pića – cca 43.000,00 €, te poreza na kuće za odmor – cca 8.800,00 €.

- Skupinu prihoda 63 Pomoći iz inozemstva i od subjekata unutar općeg proračuna planiramo u iznosu 2.605.950,00 €.

Najznačajnija sredstva od pomoći očekuje Grad Slunj – 2.315.040,00 €.

Grad Slunj od *tekućih državnih pomoći* najznačajnija sredstva očekuje s osnova sredstava fiskalnog izravnanja - 770.630,00 €. Planirana su i sredstva od Središnjeg državnog ureda za demografiju i mlade za troškove predškolskog odgoja – 32.800,00 €, te od Ministarstva regionalnog razvoja i fondova EU za troškove održavanja nerazvrstanih cesta – 30.000,00 €.

Grad očekuje i ***kapitalne državne pomoći*** s osnova sufinanciranja slijedećih projekata:

* Sanacija Starog grada Slunja 39.820,00 €
* Izgradnja parkinga kraj sportske dvorane Srednje škole Slunj 53.100,00 €
* Izrade projektne dokumentacije uređenja Trga Zrinskih i Frankopana 13.300,00 €
* Opremanja komunalnog društva Lipa sa potrebnom mehanizacijom 26.600,00 €

Od ***pomoći iz županijskog proračuna*** Grad očekuje 15.000,00 € s osnova sufinanciranja modernizacije Koranske ulice, 13.250,00 € s osnova sufinanciranja izgradnje parkinga kod sportske dvorane Srednje škole Slunj, 8.000,00 € s osnova sufinanciranja troškova projekta Krovni interpretacijski plan, 4.000,00 € s osnova sufinanciranja sanacije Starog grada Slunja, 79.640,00 € s osnova financiranja nastavka sanacije zidova oštećenih u potresu, te 2.000,00 € s osnova sufinanciranja troškova sterilizacije pasa i mačaka.

Grad Slunj očekuje i ***pomoći od izvanproračunskih korisnika***:

- Hrvatskih cesta s osnova sufinanciranja troškova zimske službe – 45.000,00 €,

- Hrvatskog zavoda za zapošljavanje za zapošljavanje 8 nezaposlenih osoba u javnom radu u trajanju 6 mjeseci – 37.550,00 €,

- Fonda za zaštitu okoliša i energetsku učinkovitost s osnova sufinanciranja nabavke komunalne opreme za odvojeno prikupljanje otpada – 124.500,00 €,

- Fonda za zaštitu okoliša i energetsku učinkovitost s osnova sufinanciranja nabave računalnih programa za potrebe digitalizacije gradske uprave – 26.300,00 €

- Fonda za zaštitu okoliša i energetsku učinkovitost s osnova sufinanciranja postavljanja fotonaponske elektrane na zgradi gradske uprave – 26.600,00 €

- Hrvatskih voda s osnova sufinanciranja izgradnje stepenica i uređenja staze na gradskom kupalištu na Korani – 17.150,00 €,

- Hrvatskih voda s osnova sufinanciranja nabave računalnog programa za utvrđivanje i vođenje naplate naknade za uređenje voda – 2.500,00 €,

- HZZO-a, HZZ-a i HZMO-a s osnova sufinanciranja energetske obnove zgrade u Školskoj 1 – 43.300,00 €.

Planirane su i ***pomoći iz Europske unije*** s osnova sufinanciranja slijedećih projekata:

* Dogradnja objekta Dječjeg vrtića Slunj 265.000,00 €
* Sanacija odlagališta komunalnog otpada Pavlovac 113.000,00 €
* Energetska obnova zgrade u Školskoj ulici k.br. 1 256.000,00 €
* Izrada projektne dokumentacije pješačkog visećeg mosta Slovin 180.000,00 €
* Slunj Smart City 90.000,00 €

**Dječji vrtić Slunj** planira pomoći u iznosu **286.017,00 €.**

Očekuju pomoći Općine Rakovica za rad područnog odjeljenja vrtića u Rakovici – 159.267,00€, pomoći Općine Cetingrad s osnova sufinanciranja smještaja djece s područja njihove Općine u vrtiću Slunj – 22.430,00 €, pomoć Ministarstva znanosti i obrazovanja za program predškolskog obrazovanja Dječjeg vrtića Slunj – 2.654,00 €, državne pomoći za provedbu projekta produženog boravke u dječjem vrtiću – 15.250,00 €, te pomoći iz Europske unije za provedbu projekta produženog boravka u dječjem vrtiću – 86.416,00 €.

**Pučko otvoreno učilište Slunj** planira pomoći Ministarstva kulture za organizaciju Folklornih susreta – **1.593,00 €**.

**Knjižnica i čitaonica Slunj** planira **3.300,00 €** pomoći iz proračuna nadležnog ministarstva za projekt opremanja knjižnice novim knjigama i časopisima.

**Skupina prihoda 64 Prihodi od imovine** planirana je u iznosu 78.893,00 €.

Prihode su planirali Grad Slunj i Dječji vrtić Slunj. Prihodi Dječjeg vrtića Slunj odnose se na kamate na depozite po viđenju – 13,00 €, dok su prihodi Grada Slunja iskazani u iznosu 78.880,00 €.

Najznačajniji prihodi Grada Slunja planiraju se s osnova zakupa javnih gradskih površina (cca 10.000,00 €), zakupa poslovnih prostora (cca 20.000,00 €), najma gradskih stanova (cca 15.000,00 €), te zakupa državnog poljoprivrednog zemljišta (cca 7.900,00 €).

Grad Slunj planira i prihode od spomeničke rente (cca 12.000,00 €), naknade za zadržavanje nezakonito izgrađenih zgrada (cca 800,00 €), naknade za ceste (cca 800,00 € ), naknade HT-a za pravo služnosti odnosno pravo puta na javnim površinama grada (cca 11.100,00 €), naknade za eksploataciju mineralnih sirovina (cca 800,00 €), naknade za koncesije (cca 430,00 €), te prihode od kamata (cca 50,00 €).

Skupina prihoda 65 Prihodi od upravnih i administrativnih pristojbi, pristojbi po posebnim propisima i naknada planirana je u iznosu 1.583.088,00 €. Sredstva su planirali Grad Slunj – 1.428.130,00 €, Dječji vrtić Slunj – 153.958,00 € i Knjižnica i čitaonica Slunj – 1.000,00 €.

Grad Slunj najznačajnije prihode planira s osnova naplate komunalne naknade – 1.360.000,00€, koji su planirani u visini godišnjeg zaduženja. Planirani su i prihodi od naplate komunalnog doprinosa – 13.300,00 € i vodnog doprinosa – 530,00 €, šumskog doprinosa – 33.000,00 €, turističke pristojbe – 17.250,00 €, te refundacije troškova iz prethodnih godina i ostali nespomenuti prihodi – 4.050,00 €.

Dječji vrtić Slunj očekuje prihode s osnova sufinanciranja cijene usluge smještaja djece od strane roditelja u iznosu 153.958,00 €. Napominjem da se s osnova uplata roditelja čija su djeca smještena u vrtiću u Rakovici očekuje prihod od 47.780,00 €, dok se s osnova uplata roditelja čija su djeca smještena u vrtiću u Slunju očekuje prihod od 106.178,00 €.

Knjižnica i čitaonica Slunj planira ostvariti 1.000,00 € prihoda s osnova članarina.

**Skupinu prihoda 66 Prihodi od prodaje proizvoda i robe te pruženih usluga i prihodi od donacija** planiramo u iznosu 73.615,00 €. Sredstva su planirali Grad Slunj – 51.300,00 € i Pučko otvoreno učilište Slunj – 22.315,00 €.

Grad Slunj od 01.01.2023. godine preuzima obračun i naplatu naknade za uređenje voda u ime i za račun Hrvatskih voda. Za obavljanje tih poslova ugovorena je naknada u visini 10% naplaćenog prihoda za Hrvatske vode, te Grad očekuje da bi tu mogao ostvariti prihod u visini cca 34.000,00 €.

Grad Slunj očekuje i donaciju Komunalnog društva Lipa d.o.o. u visini 17.300,00 €, a s osnova sufinanciranja nabavke za selektivno prikupljanje otpada za kućanstva.

Pučko otvoreno učilište Slunj planira ostvariti 11.200.00 € s osnova prihoda od najma poslovnog prostora te prodaje ulaznica za predstave, koncerte i slično.

Pučko otvoreno učilište Slunj očekuje i 9.715,00 € temeljem donacija Zajednice športskih udruga Grada Slunja na ime sufinanciranja troškova plaća djelatnice koja vodi računovodstvo za Zajednicu i sportske klubove te materijalnih troškova, te 1.400,00 € s osnova donacija drugih pravnih osoba za organizaciju „Brđanijade“.

Na **skupini 68 Kazne, upravne mjere i ostali prihodi**, Grad Slunj planira 250,00 € prihoda od naplate kazni.

U okviru **skupine 71 Prihodi od prodaje neproizvedene dugotrajne imovine**, Grad planira 2.600,00 € od prodaje zemljišta.

U okviru**skupine 72 Prihodi od prodaje proizvedene dugotrajne imovine**, Grad Slunj planira sredstva od otkupa stanova sa stanarskim pravom – 2.000,00 €, sredstva od prodaje stanova u vlasništvu Grada Slunja, te kuća i stanova u vlasništvu Republike Hrvatske – 48.000,00 €.

**RASHODI**

U okviru razreda **3 Rashodi poslovanja** i **razreda 4 Rashodi za nabavu nefinancijske imovine** dan je plan rashoda po ekonomskoj klasifikaciji pri čemu naglašavamo da su tu zajednički obuhvaćeni rashodi Grada Slunja i njegovih proračunskih korisnika: Dječjeg vrtića Slunj, Pučkog otvorenog učilišta Slunj, Knjižnice i čitaonice Slunj, 11 mjesnih odbora i Vijeća srpske nacionalne manjine.

- **Skupina 31** Rashodi za zaposlene planirana je u iznosu 1.137.595,00 €, a obuhvaća troškove plaća i materijalnih prava zaposlenih djelatnika u Gradu Slunju, Dječjem vrtiću Slunj, Pučkom otvorenom učilištu Slunj, Knjižnici i čitaonici Slunj te zaposlenih na programu javnih radova. Sredstva se povećavaju u odnosu na prethodne godine zbog planiranog zapošljavanja novih djelatnika.

- **Skupina 32** Materijalni rashodi planirana je u iznosu 1.752.537,00 €, a obuhvaća troškove Grada Slunja, Dječjeg vrtića Slunj, Pučkog otvorenog učilišta Slunj, Knjižnice i čitaonice Slunj, 11 mjesnih odbora i Vijeća srpske nacionalne manjine. Ovdje su planirana sredstva za troškove električne energije, goriva, uredskog i drugog materijala, telefona, poštarine, zakupnine, naknade Ministarstvu financija za naplatu poreznih prihoda, naknade za rad Gradskog vijeća, Savjeta mladih, mjesnih odbora, rashoda za usluge održavanja komunalne infrastrukture, objekata, opreme, intelektualnih usluga, računalnih usluga, usluga odvjetnika, troškove sudskih postupaka, komunalne usluge, troškove organizacije raznih događanja i slično. Najznačajniji troškovi, čak 908.100,00 €, su planirani za održavanje komunalne infrastrukture odnosno za održavanje nerazvrstanih cesta, javne rasvjete, groblja i mrtvačnica, te za održavanje i čišćenje javnih površina.

- **Skupina 34** Financijski rashodi planirana je u iznosu 8.635,00 €, a obuhvaća troškove bankarskih usluga i zateznih kamata te ostalih financijskih rashoda Grada Slunja, Dječjeg vrtića Slunj, Pučkog otvorenog učilišta Slunj, 11 mjesnih odbora i Vijeća srpske nacionalne manjine.

- **Skupina 35** Subvencije planirana je u iznosu 47.800,00 €. Planirane su subvencije za emitiranje programa Radio Slunja – 29.200,00 €, subvencije poduzetnicima za pokretanje odnosno razvoj njihovih gospodarskih aktivnosti – 8.000,00 €, subvencije poljoprivrednicima – 6.700,00 €, te subvencije za rad Centra za gospodarenje otpadom Karlovačke županije Kodos d.o.o. – 3.900,00 €.

- **Skupina 36** Pomoći dane u inozemstvo i unutar općeg proračuna planirana je u iznosu 40.170,00 €, a obuhvaća pomoći Karlovačkoj županiji i njezinim proračunskim korisnicima. Planirane su pomoći Karlovačkoj županiji na ime sudjelovanja u nekim zajedničkim akcijama – 3.650,00 €, pomoći Osnovnoj školi Slunj za troškove nabave radnog materijala za učenike, troškove organizacije produženog boravka u školi i druge potrebe - 28.530,00 €, pomoći Srednjoj školi Slunj - 3.990,00 €, te pomoći Glazbenoj školi - 4.000,00 €.

- **Skupina 37** Naknade građanima i kućanstvima na temelju osiguranja i druge naknade planirana je u iznosu 152.780,00 €, a obuhvaća naknade građanima u obliku novčanih isplata ili osiguranja nekih pogodnosti i prava u naravi. Većinski se sredstva realiziraju kroz Socijalni program gdje su osigurana sredstva u ukupnom iznosu 94.400,00 € za isplatu jednokratnih novčanih pomoći i subvencije troškova stanovanja socijalno ugroženim obiteljima, sredstva pomoći za opremu novorođenčeta, sufinanciranje smještaja djece u dječji vrtić, prijevoz učenika i slično. Osigurana su i sredstva za isplatu stipendija učenicima i studentima – 32.350,00 €, sredstva za troškove organizacije rada Poliklinike Suvag Karlovac u Slunju – 13.300,00 €, sufinanciranje sterilizacije pasa i mačaka – 6.500,00 €, sufinanciranje prijevoza vode građanima na područjima gdje nema vodovodne mreže – 4.500,00 €, sredstva za novčane nagrade – 1.330,00 €, te sredstva za troškove prijevoza nezaposlenih osoba na Sajam poslova – 400,00 €.

- **Skupina 38** Ostali rashodi planirana je u iznosu 691.670,00 €, a obuhvaća troškove pomoći tvrtkama koje su u vlasništvu ili suvlasništvu Grada, udrugama građana, poljoprivrednim gospodarstvima, tvrtkama i građanima. Osigurana su sredstva pomoći Komunalcu d.o.o. Slunj s osnova sufinanciranja projekata vodoopskrbe i odvodnje – 148.700,00 €, Komunalnom društvu Lipa d.o.o. Slunj s osnova sufinanciranja nabave potrebne opreme – 89.300,00 €, te Centru za gospodarenje otpadom Karlovačke županije Kodos d.o.o. s osnova sufinanciranja izgradnja Centra Babina Gora – 55.000,00 €. Što se tiče udruga građana, najveća sredstva osigurana su za rad Dobrovoljnog vatrogasnog društva Slunj – 101.000,00 €, a zatim slijede Zajednica športskih udruga grada Slunja – 78.300,00 €, Gradsko društvo crvenog križa Slunj – 63.350,00 €, te Turistička zajednica grada Slunja – 52.440,00 €. Planirane su i pomoći mladim obiteljima za stambeno zbrinjavanje u iznosu 20.000,00 €, pomoći za očuvanje spomeničke baštine – 12.000,00 €, te kapitalne pomoći obiteljskim poljoprivrednim gospodarstvima u iznosu 9.300,00 €. Ostala sredstva planirana su za donacije ostalim udrugama građana, političkim strankama, isplatu naknada šteta i slično.

- **Skupina 41** Rashodi za nabavu neproizvedene dugotrajne imovine planirana je u iznosu 134.600,00 €. Osigurana su sredstva za kupnju zemljišta za proširenje Katoličkog groblja u Slunju - 80.000,00 €, otkup zemljišta za formiranje parcele pješačkog visećeg mosta „Slovin“ – 26.600,00 €, otkup zemljišta za potrebe modernizacija gradskih ulica i cesta – 8.000,00 €, te otkup zemljišta za potrebe formiranja šetnica uz rijeku Slunjčicu – 20.000,00 €.

- **Skupina 42** Rashodi za nabavu proizvedene dugotrajne imovine planirana je u iznosu 1.416.526,00 €. Osigurana su sredstva za završetak izgradnje parkirališta kod sportske dvorane Srednje škole Slunj – 200.000,00 €, izradu projektne dokumentacije pješačkog visećeg mosta „Slovin“ – 200.000,00 €, izgradnju šetnice na desnoj obali Korane u Rastokama (etapa 3) i projekt šetnice uz Slunjčicu – 233.000,00 €, završetak radova na izgradnji stepenica, staza, sjenice i platforme za invalide na gradskom kupalištu na Korani – 31.000,00 €, izradu projektne dokumentacije i uređenje igrališta u centru grada – 70.000,00 €, izradu idejnog rješenja uređenja autobusnog stajališta u centru grada – 15.000,00 €, izradu projektne dokumentacije i početak radova na sanaciji odlagališta komunalnog otpada Pavlovac – 147.000,00 €, nabavu kanti za odvojeno prikupljanje otpada za kućanstva – 155.800,00 €, opremanje i digitalizaciju gradske uprave – 61.100,00 €, nabavu potrebne opreme u sklopu programa održavanja komunalne infrastrukture – 69.700,00 €, izradu projektne dokumentacija za projekt Slunj Smart City -100.000,00 €, postavljanje interpretacijskih alata u sklopu projekta Krovni interpretacijski plan – 22.000,00 €, završetak izrade projektne dokumentacije Razvojnog centra Slunj – 27.000,00 €, te druge manje projekte.

Dječji vrtić Slunj ima planirana sredstva za nabavu potrebne opreme u iznosu 30.830,00 €, Pučko otvoreno učilište u iznosu 8.140,00 €, a Knjižnica i čitaonica u iznosu 7.286,00 €.

- **Skupina 45** Rashodi za dodatna ulaganja na nefinancijskoj imovini planirana je u iznosu 1.673.936,00 €. Najznačajnija sredstva planiraju se za izradu projektne dokumentacije i početak radova na dogradnji objekta Dječjeg vrtića Slunj – 598.000,00 €. Značajna sredstva planirana su i za energetsku obnovu i uređenje zgrade u Školskoj ulici k.br. 1 – 324.000,00 €, dodatna ulaganja na zgradi gradske uprave – 135.200,00 €, dodatna ulaganja u uređenje gradskih stanova – 33.200,00 €, modernizacije gradskih ulica i cesta – 288.160,00 €, modernizaciju javne rasvjete – 39.500,00 €, obnovu i sanaciju Starog grada Slunja – 123.460,00 €, projektnu dokumentaciju uređenja Trga Zrinskih i Frankopana – 33.300,00 €. Dječji vrtić Slunj planira sredstva za projekt energetske obnove i povećanje smještajnih kapaciteta u iznosu 95.116,00 €.

**B. RAČUN FINANCIRANJA**

Na ***skupini 54 Izdaci za otplatu glavnice primljenih kredita i zajmova*** planirano je 345.080,00 € za povrat zajma koji je Grad Slunj ostvario 2020. godine od Republike Hrvatske.

**C. RASPOLOŽIVA SREDSTVA IZ PRETHODNIH GODINA**

Grad Slunj i njegovi proračunski korisnici u proračun za 2023. godinu uključuju i očekivane rezultate poslovanja za 2022. godinu u ukupnom iznosu 2.135.133,00 €. Raspored planiranih viškova je slijedeći:

- Grad Slunj – višak prihoda 2.000.000,00 €

- Dječji vrtić Slunj – višak prihoda 131.433,00 €

- Pučko otvoreno učilište Slunj – višak prihoda 2.700,00 €

- Knjižnica i čitaonica Slunj – višak prihoda 1.000,00 €

**OBRAZLOŽENJE POSEBNOG DIJELA PRORAČUNA**

**Razdjel 001. Ured gradonačelnika i Gradsko vijeće**

**Glava 01. Ured gradonačelnika**

**Program 1000 Redovna djelatnost izvršne vlasti**

Program obuhvaća aktivnosti koje omogućavaju obavljanje poslova Gradonačelnice. Program obuhvaća slijedeće aktivnosti odnosno projekte:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100001 | Javna uprava | 56.000,00 | 56.000,00 | 56.000,00 |
| A100002 | Donacije | 5.300,00 | 5.300,00 | 5.300,00 |
| A100003 | Tekuća rezerva | 8.300,00 | 8.300,00 | 8.300,00 |
| A100065 | Obilježavanje prigodnih datuma | 1.330,00 | 1.330,00 | 1.330,00 |
| A100094 | Javna priznanja i nagrade | 2.660,00 | 2.660,00 | 2.660,00 |
| T100001 | Naknade šteta | 7.900,00 | 7.900,00 | 7.900,00 |
| T100004 | Izbori za gradonačelnika | 0,00 | 0,00 | 2.000,00 |

**-** U sklopu ***Aktivnosti Javna uprava,*** planirana su sredstva za plaću i materijalna prava gradonačelnice, troškovi službenih putovanja službenih delegacija Grada, troškovi stručnog usavršavanja i troškovi reprezentacije.

- U okviru ***Aktivnosti Donacije,*** planirana su sredstva pomoći Karlovačkoj županiji za potrebe rješavanja zajedničkih interesa svih općina i gradova na području županije, kao i sredstva na ime otpisa potraživanja odnosno oslobađanja nekoga od neke obveze.

- U okviru ***Aktivnosti Tekuća rezerva*** predviđena su sredstva za financiranje nepredviđenih rashoda koje se nije moglo predvidjeti i planirati u proračunu za 2023. godinu.

- U okviru ***Aktivnosti Obilježavanje prigodnih datuma*** planiramo sredstva za troškove obilježavanja državnih praznika, obilježavanje datuma koji su bitni za Grad Slunj, te posjeta prijateljskim gradovima i općinama.

- U okviru ***Aktivnosti Javna priznanja i nagrade*** planirana su sredstva za izradu prigodnih zahvalnica, povelja, plaketa, te sredstva za nagrađivanje.

- U sklopu ***Tekućeg projekta Naknade šteta***, planiramo sredstva naknada šteta fizičkim i pravnim osobama.

Za provođenje programa definirani su slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100001 | Javna uprava | Broj stručnih konferencija na kojima sudjeluje gradonačelnica | 1 | 1 | 1 |
| A100002 | Donacije | Broj kupaca kojima je izvršen otpis potraživanja | 1 | 1 | 1 |
| A100003 | Tekuća rezerva | Iznos korištenja tekuće rezerve | 8.300,00 € | 8.300,00 € | 8.300,00 € |
| A100065 | Obilježavanje prigodnih datuma | Broj prigodnih datuma koji se obilježavaju | 10 | 10 | 10 |
| A100094 | Javna priznanja i nagrade | Broj dodijeljenih javnih priznanja i nagrada | 4 | 4 | 4 |
| T100001 | Naknade šteta | Broj isplaćenih naknada šteta | 1 | 1 | 1 |
| T100004 | Izbori za gradonačelnika | Provedeni izbori | - | - | 1 |

**Glava 02. Gradsko vijeće**

**Program 1001 Redovna djelatnost Gradskog vijeća**

Program obuhvaća aktivnosti koje omogućavaju obavljanje poslova Gradskog vijeća, njegovih radnih i savjetodavnih tijela, Savjeta mladih, te poslova vezanih za rad i djelovanje političkih stranaka. Cilj programa je osiguranje uvjeta za rad gradskih tijela u skladu sa zakonskim odredbama.

Program obuhvaća slijedeće aktivnosti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100004 | Gradsko vijeće | 10.750,00 | 10.750,00 | 10.750,00 |
| A100005 | Financiranje političkih aktivnosti | 4.400,00 | 4.400,00 | 4.400,00 |
| A100092 | Planski dokumenti | 26.500,00 | 10.000,00 | 10.000,00 |
| A100093 | Savjet mladih | 2.000,00 | 2.000,00 | 2.000,00 |
| T100005 | Izbori | 0,00 | 0,00 | 22.000,00 |

- U sklopu ***Aktivnosti Javna uprava,*** osigurana su sredstva za naknade za rad članovima Gradskog vijeća i članovima radnih tijela koje imenuje Gradsko vijeće.

- U sklopu ***Aktivnosti Financiranje političkih aktivnosti***, planiramo prijenose sredstava za redovan rad političkih stranaka koje djeluju u Gradskom vijeću Grada Slunja.

- U okviru ***Aktivnosti Planski dokumenti*** osigurana su sredstva za izradu strategija razvoja Grada Slunja, koje su nam preduvjet za prijavu na neke od natječaja za dodjelu bespovratnih sredstava, te drugih planskih dokumenata.

- U okviru ***Aktivnosti Savjet mladih*** planirana su sredstva za provođenje aktivnosti Savjeta mladih i naknadu troškova članovima Savjeta mladih.

Za provođenje programa definirani su slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100004 | Gradsko vijeće | broj održanih sjednica Gradskog vijeća | 10 | 10 | 10 |
| A100005 | Financiranje političkih aktivnosti | Broj korisnika pomoći za fin.polit.aktivnosti | 4 | 4 | 4 |
| A100092 | Planski dokumenti | Broj izrađenih strategija / planskih dokumenata | 2 | 1 | 1 |
| A100093 | Savjet mladih | Broj provedenih aktivnosti | 2 | 2 | 2 |
| T100004 | Izbori | Provedeni izbori za Gradsko vijeće | - | - | 1 |

**Glava 03. Mjesna samouprava**

**Program 1002 Mjesna samouprava**

Program obuhvaća aktivnosti koje omogućavaju obavljanje poslova Vijeća mjesnih odbora – njih ukupno 11. U programu su osigurana sredstva za režijske troškove i troškove uređenja mjesnih domova ili prostorija koje se koriste za rad, te naknade predsjednicima Vijeća mjesnih odbora. Cilj programa je osiguranje uvjeta za rad Vijeća mjesnih odbora u skladu sa zakonskim odredbama.

Program se realizira kroz slijedeće aktivnosti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100006 | Mjesna samouprava | 7.850,00 | 7.850,00 | 7.850,00 |
| A100007 | Obnova mjesnih domova i uređenje prostorija za rad | 3.600,00 | 3.600,00 | 3.600,00 |
| T100006 | Izbori | 0,00 | 0,00 | 10.000,00 |

***-*** U okviru ***Aktivnosti Mjesna samouprava,*** planirana su sredstva za režijske troškove društvenih domova ili prostorija koje se koriste za rad, sredstva naknada za rad predsjednicima Vijeća mjesnih odbora, te sredstva za bankarske usluge.

- ***Kapitalnim projektom Obnova mjesnih domova i uređenje prostorija za rad***, osigurana su sredstva za nužna uređenja mjesnih domova i prostorija koje se koriste za rad.

Za provođenje programa definirani su slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100006 | Mjesna samouprava | broj Vijeća mjesnih odbora | 11 | 11 | 11 |
| A100007 | Obnova mjesnih domova i uređenje prostorija za rad | Broj mjesnih odbora koji su koristili sredstva za uređenje prostorija za rad | 1 | 1 | 1 |
| T10006 | Izbori | Provedeni izbori za Vijeća mjesnih odbora | - | - | 11 |

**Glava 04. Vijeće srpske nacionalne manjine**

**Program 1003 Redovna djelatnost Vijeća srpske nacionalne manjine**

Na području Grada Slunja djeluje Vijeće srpske nacionalne manjine sa 14 zastupnika. Kroz program su osigurana sredstva za režijske troškove i troškove uređenja prostorija koje se koriste za rad, troškovi obilježavanja prigodnih datuma, naknada za rad predsjednici Vijeća, te sredstva za provođenje izbora za Vijeće. Cilj programa je osiguranje uvjeta za rad Vijeća srpske nacionalne manjine u skladu sa zakonskim odredbama.

Program se realizira kroz slijedeće aktivnosti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100008 | Vijeće srpske nacionalne manjine | 2.655,00 | 2.655,00 | 2.655,00 |
| A10000 | Izbori za Vijeće srpske nacionalne manjine | 6.220,00 | 0,00 | 0,00 |

- U okviru ***Aktivnosti Vijeće srpske nacionalne manjine*** osigurano je 2.655,00 € za troškove organizacije njihovog redovnog rada, obilježavanje prigodnih datuma te uređenje prostorija koje koriste za rad.

- U okviru ***Aktivnosti Izbori za Vijeće srpske nacionalne manjine*** planirano je 6.220,00 € za troškove provođenja izbora koji uključuju troškove tiska glasačkih listića, naknada izbornim tijelima i naknade troškova izborne promidžbe.

Za provođenje programa definirani su slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100006 | Vijeće srpske nacionalne manjine | Broj održanih sjednica Vijeća srpske nacionalne manjine | 1 | 1 | 1 |
| A100007 | Izbori za Vijeće srpske nacionalne manjine | Provedeni izbori za Vijeće srpske nacionalne manjine | 1 | - | - |

**Razdjel 002. Jedinstveni upravni odjel**

**Glava 01. Jedinstveni upravni odjel**

**Program 1006 Redovna djelatnost Jedinstvenog upravnog odjela**

Program obuhvaća aktivnosti kojima se osiguravaju sredstva za redovno financiranje plaća i materijalnih prava za sve službenike i namještenike gradske uprave, sredstva za podmirivanje materijalnih rashoda za rad poput nabave uredskog materijala, poštanskih usluga, bankarskih usluga, usluga održavanja opreme i službenih automobila, sredstva za održavanje i uređenje zgrade gradske uprave i opremanje gradskih ureda, sredstva za troškove sudskih postupaka, konzultantskih usluga i slično. Cilj programa je osiguranje uvjeta za kvalitetno obavljanje poslova gradske uprave, a radi zadovoljenja potreba građana u okviru zakonom utvrđenih zadaća koje obavlja jedinica lokalne samouprave.

Program se realizira kroz slijedeće aktivnosti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100011 | Stručno, administrativno i tehničko osoblje | 713.113,00 | 681.690,00 | 681.690,00 |
| K100005 | Opremanje gradskih ureda | 61.100,00 | 46.500,00 | 46.500,00 |
| K100052 | Dodatna ulaganja na zgradi gradske uprave | 135.200,00 | 50.000,00 | 50.000,00 |
| T100015 | Otplata zajma | 345.080,00 | 0,00 | 0,00 |

- U okviru ***Aktivnosti Stručno, administrativno i tehničko osoblje***, ***pod izvorom opći prihodi i primici***, na skupini 31 Rashodi za zaposlene i skupini 32 Materijalni rashodi planirana su sredstva plaća i materijalnih prava zaposlenih djelatnika u Jedinstvenom upravnom odjelu Grada Slunja. Ovdje su osigurana i sredstva za stručno usavršavanje djelatnika, službena putovanja i druge rashode.

Pod ***izvorom viškovi prihoda iz prethodnih godina***, planirana su sredstva za plaću i materijalna prava zaposlenih na javnim radovima, koji završavaju sa radom u veljači 2023. godine.

Pod ***izvorom tekuće pomoći od izvanproračunskih korisnika*** planirana su sredstva za plaće i materijalna prava osoba koje će biti zaposlene na programu javnih radova u 2023. godini.

Pod ***izvorom tekuće pomoći iz državnog proračuna***, na ***skupini 32 Materijalni rashodi***, planirana su sredstva za podmirenje svih drugih troškova neophodnih za uredno i kvalitetno obavljanje poslova gradske uprave.

Ovdje su osigurana sredstva za troškove energije (električna energija, gorivo za automobile, pelet za centralno grijanje) – cca 18.000,00 €, sredstva za uredski, higijenski materijal, sitni inventar – cca 10.700,00 €, sredstva za usluge telefona i pošte – cca 17.000,00 €, sredstva za održavanje zgrade, opreme i prijevoznih sredstava – cca 15.600,00 €, ostale usluge (naknada Ministarstvu financija za naplatu poreznih prihoda, usluge zaštitarske službe, čišćenje zgrade, registracije službenih auta i sl.) – cca 30.500,00 €, računalne usluge- cca 30.500,00 €, intelektualne i osobne usluge (konzultantske usluge savjetovanja i pripreme natječajne dokumentacije za bespovratna sredstva za Grad Slunj i pravne osobe sa područja grada Slunja, geodetsko-katastarske usluge, vještačenja, procjene, i sl.) – cca 26.500,00 €, usluge promidžbe i informiranja (troškovi objava javnih natječaja i medijsko praćenje javnosti rada Grada Slunja) – cca 12.000,00 €, sredstva za troškove sudskih postupaka – cca 28.000,00 €, sredstva za premije osiguranja zgrade, automobila i šteta koje prouzroče psi ili mačke lutalice - cca 3.500,00 €, zakupnine – cca 6.000,00 €, članarine - cca 4.200,00 €, te troškovi sudskih pristojbi, javnobilježničkih naknada, komunalnih usluga i ostalih rashoda poslovanja - cca 9.893,00 €.

U okviru ***skupine 34 financijski rashodi*** planirana su sredstva za troškove bankarskih usluga i usluga platnog prometa, te zatezne kamate – 3.530,00 €.

- U okviru ***Kapitalnog projekta Opremanje gradskih ureda*** planirana su sredstva za daljnju digitalizaciju gradske uprave kroz nabavu potrebne uredske opreme i računalnih programa. Veća sredstva planiraju se za nadogradnju računalnog programa WEB GIS - cca 33.500,00 €, koji projekt planiramo prijaviti za natječaj Fonda za zaštitu okoliša i energetsku učinkovitost te od njih očekujemo sufinanciranje sa 26.300,00 €. Planiraju se i sredstva za nabavu računalnog programa za vođenje naplate naknade za uređenja voda – cca 2.500,00 €, za koji očekujemo 100%-tno financiranje od strane Hrvatskih voda.

Osim toga u planu je i nabava računalnog programa Evidencija socijalne skrbi – cca 1.600,00€, te povezivanje postojećih računalnih programa na evidencije MUP-a za dohvat potrebnih podataka - cca 1.200,00 €.

- ***Kapitalnim projektom Dodatna ulaganja na zgradi gradske uprave,*** planirana su sredstva za završetak izrade projektne dokumentacije dogradnje zgrade gradske uprave – cca 9.000,00 €, sredstva za radove unutarnjeg uređenja zgrade gradske uprave – cca 93.000,00 €, te sredstva za radove na postavljanju fotonaponske elektrane na zgradu gradske uprave – cca 33.200,00 €. Podsjećam da smo projekt fotonaponske elektrane kandidirali na natječaj Fonda za zaštitu okoliša i energetsku učinkovitost, te očekujemo sufinanciranje sa cca 26.600,00 €.

- U okviru ***Tekućeg projekta Otplata zajma*** predviđeno je 345.080,00 € za povrat zajma koji je Gradu Slunju isplaćen u prosincu 2020. godine. Radi se o državnom beskamatnom zajmu, koji nam je odobren zbog pada prihoda u 2020. godini u odnosu na 2019. godinu. Zajam je odobren sa rokom povrata 3 godine, te mora biti vraćen najzad do prosinca 2023. godine.

Za provođenje programa Redovne djelatnosti Jedinstvenog upravnog odjela očekuju se slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100011 | Stručno, administ. i teh.osoblje | Broj djelatnika koji je sudjelovao na edukacijama / seminarima | 10 | 10 | 10 |
| K100005 | Opremanje gradskih ureda | Broj novih ili dograđenih računalnih programa | 4 | 1 | 1 |
| K100052 | Dodatna ulaganja na zgradi gradske uprave | radovi | Fotonaponska elektrana, uređenje zgrade | Uređenje zgrade | Uređenje zgrade |
| T100015 | Otplata zajma | Iznos otplate zajma | 345.080,00 € | 0,00 | 0,00 |

**Program 1008 Poticanje razvoja gospodarstva**

Programom se nastoji potaknuti gospodarski razvoj grada Slunja i to kroz aktivnosti koje su usmjerene na razvoj poljoprivrede i malog poduzetništva, te kroz stvaranje preduvjeta za razvoj kvalitetne turističke ponude.

Program se realizira kroz slijedeće aktivnosti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100013 | Poticanje razvoja poljoprivrede | 20.600,00 | 20.600,00 | 20.600,00 |
| A100014 | Poticanje razvoja poduzetništva | 8.000,00 | 8.000,00 | 8.000,00 |
| A100015 | Poticanje razvoja turizma | 52.440,00 | 40.000,00 | 40.000,00 |
| A100056 | Poticanje zapošljavanja | 400,00 | 400,00 | 400,00 |

- U okviru ***Aktivnosti Poticanje razvoja poljoprivrede, na skupini 32 Materijalni rashodi,*** planirana su sredstva za geodetsko-katastarske usluge za potrebe Programa raspolaganja državnim poljoprivrednim zemljištem, sredstva za provođenje programa zaštite divljači, te sredstva naknada članovima radnih tijela koji će biti uključeni u raspolaganje državnim poljoprivrednim zemljištem – 4.600,00 €.

Na skupini ***35 Subvencije*** planirana su sredstva subvencija poljoprivrednicima u ukupnom iznosu 6.700,00 €, i to za usijavanje travnjaka, osjemenjivanje krava i krmača, te za preradu i trženje poljoprivrednih proizvoda.

Na ***skupini 38 Ostali rashodi*** planirano je 9.300,00 € kapitalnih pomoći poljoprivrednim gospodarstvima za nabavku potrebne opreme i mehanizacije.

- U okviru ***Aktivnosti Poticanje razvoja poduzetništva*** planirano je 8.000,00 € za subvencije poduzetnicima na ime pokretanja odnosno razvoja njihovih gospodarskih aktivnosti.

- U okviru ***Aktivnosti Poticanje razvoja turizma***, planirano je ukupno 52.440,00 € tekućih donacija Turističkoj zajednici Grada Slunja. Navedenim sredstvima osiguravamo 13.286,00 € za plaće zaposlenih, 10.618,00 € za režijske troškove i troškove održavanja opreme Info centra u Rastokama, 4.646,00 € za razvoj turističkih proizvoda (Rastoke Outdoor, Slunj – top 10, razvoj cikloturističke rute Around Plitvice), 16.590,00 € za troškove organizacije raznih turističkih događanja (Ribarska večer, Koranski susreti, Rastoke trail, Advent u Rastokama, te druga kulturno-zabavna događanja), 3.318,00 € za troškove montaže, demontaže i održavanja pontonskog mosta na gradskom kupalištu na Korani, te 3.982,00 € za postavljanje turističke signalizacije.

**-** U okviru ***Aktivnosti Poticanje zapošljavanja*** planirano je 400,00 € za podmirenje troška prijevoza nezaposlenih osoba na Sajam poslova.

Za program poticanja razvoja gospodarstva očekuju se slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100013 | Poticanje razvoja poljoprivrede | Broj korisnika potpora | 25 | 25 | 25 |
| A100014 | Poticanje razvoja poduzetništva | Broj korisnika pomoći | 5 | 5 | 5 |
| A100015 | Poticanje razvoja turizma | Broj noćenja | 99.900 | 105.000 | 117.500 |
| A100056 | Poticanje zapošljavanja | Broj nezaposlenih osoba koje su bile na Sajmu poslova | 40 | 40 | 40 |

**Program 1011 Socijalna i humanitarna skrb**

Program je usmjeren na pružanje pomoći socijalno najugroženijim i najranjivijim skupinama građana, te na poboljšanje demografske slike grada Slunja kroz financijske potpore obiteljima i djeci, a sve u cilju poboljšanja kvalitete življenja u našem gradu.

Program se realizira kroz slijedeće aktivnosti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100018 | Soc.program – pomoć za opremu novorođenčeta | 18.600,00 | 18.600,00 | 18.600,00 |
| A100019 | Socijalni program - stanovanje | 9.300,00 | 9.300,00 | 9.300,00 |
| A100020 | Socijalni program – jednokratne novčane pomoći | 28.200,00 | 28.200,00 | 28.200,00 |
| A100022 | Humanitarna djelatnost Crvenog križa Slunj | 40.100,00 | 40.100,00 | 40.100,00 |
| A100060 | Rekreativni kutak i pomoć u kući starijim osobama | 23.250,00 | 23.250,00 | 23.250,00 |
| A100078 | Prava hrvatskih branitelja | 2.700,00 | 2.700,00 | 2.700,00 |
| A100096 | Sufinanciranje smještaja djece u dječji vrtić | 21.250,00 | 21.250,00 | 21.250,00 |
| A100097 | Sufinanciranje prijevoza učenika srednjih škola | 8.000,00 | 8.000,00 | 8.000,00 |
| A100098 | Prijevoz učenika Osnovne škole Slunj i Srednje škole Slunj | 3.600,00 | 3.600,00 | 3.600,00 |
| A100099 | Sufinanciranje maturalnih putovanja i škole u prirodi | 2.750,00 | 2.750,00 | 2.750,00 |

**-** U okviru ***Aktivnosti Socijalni program – pomoć za opremu novorođenčeta***, Grad je osigurao 18.600,00 € za isplatu novčanih pomoći za novorođeno dijete.

- U okviru ***Aktivnosti Socijalni program – stanovanje***, osigurana su sredstva za subvenciju troškova stanovanja – 9.300,00 €.

- U okviru ***Aktivnosti Socijalni program – jednokratne novčane pomoći*** osigurana su sredstva za isplatu jednokratnih novčanih pomoći (26.600,00 €) i naknadu pogrebnih troškova (1.600,00 €).

- U okviru ***Aktivnosti Humanitarna djelatnost Crvenog križa Slunj*** planirano je 40.100,00 € pomoći Crvenom križu Slunj i to za plaće i materijalna prava zaposlenih – 34.980,00 €, za pripremu i odgovor na katastrofe – 400,00 €, za dobrovoljno darivanje krvi – 400,00 €, za troškove obilježavanja Svetog Nikole u župi Slunj – 1.070,00 €, za sufinanciranje projekta Mladi – 540,00 €, te za usluge računovodstvenog servisa – 2.710,00 €.

- Kroz ***Aktivnost Rekreativni kutak i pomoć u kući starijim osobama***, planiramo 19.920,00 € pomoći Crvenom križu Slunj za provođenje programa Ministarstva socijalne politike i mladih „Pomoć u kući starijim osobama“, 1.330,00 € na ime partnerstva u programu „Rekreativni kutak“, te 2.000,00 € na ime partnerstva u programu „Zaželi – faza III“.

- U okviru ***Aktivnosti Prava hrvatskih branitelja*** planirano je 2.700,00 € za troškove koji se odnose na osiguranje grobnih mjesta za umrle hrvatske branitelje ako oni ili njihova obitelj nemaju zakupljena grobna mjesta.

- Kroz ***Aktivnost Sufinanciranje smještaja djece u dječji vrtić*** osigurano je 21.250,00 € za plaćanje troškova smještaja u vrtić svakog trećeg i idućeg djeteta u obiteljima sa troje i više djece.

- U okviru ***Aktivnosti Sufinanciranje prijevoza učenika srednjih škola*** predviđeno je 8.000,00 € za sufinanciranje prijevoza učenika srednjih škola.

- U okviru ***Aktivnosti Prijevoz učenika Osnovne škole Slunj i Srednje škole Slunj*** predviđeno je 3.600,00 € za financiranje prijevoza učenika koji ne ostvaruju pravo na besplatni prijevoz temeljem Zakona o odgoju i obrazovanju u osnovnoj i srednjoj školi.

- U okviru ***Aktivnosti Sufinanciranje maturalnih putovanja i škole u prirodi*** predviđena su sredstva za financiranje troškova maturalnih putovanja i škole u prirodi za one učenike koji dolaze iz socijalno ugroženih obitelji.

Za program socijalne i humanitarne skrbi očekuju se slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100018 | Soc. program – pomoć za opremu novorođenčeta | Broj obitelji koje su ostvarile pomoć za opremu novorođenčeta | 30 | 30 | 30 |
| A100019 | Socijalni program - stanovanje | Broj korisnika potpora za stanovanje | 70 | 70 | 70 |
| A100020 | Socijalni program – jednokratne novčane pomoći | Broj korisnika jednokratnih novčanih pomoći | 160 | 160 | 160 |
| A100022 | Humanitarna djelatnost Crvenog križa Slunj | Broj organiziranih akcija prikupljanja pomoći, edukacija u školama, organizacije događanja za građane, obilježavanja prigodnih datuma | 12 | 12 | 12 |
| A100060 | Rekreativni kutak i pomoć u kući starijim osobama | Broj korisnika usluge Pomoć u kući starijim osobama | 110 | 110 | 110 |
| A100078 | Prava hrvatskih branitelja | Broj korisnika pomoći za plaćanje grobnog mjesta | 7 | 7 | 7 |
| A100096 | Sufinanciranje smještaja djece u dječji vrtić | Broj djece kojima se plaćaju troškovi smještaja u dječji vrtić | 25 | 25 | 25 |
| A100097 | Sufinanciranje prijevoza učenika srednjih škola | Broj učenika kojima se sufinancira prijevoz | 30 | 30 | 30 |
| A100098 | Prijevoz učenika Osnovne škole Slunj i Srednje škole Slunj | Broj učenika za koje se financira prijevoz | 30 | 30 | 30 |
| A100099 | Sufinanciranje maturalnih putovanja i škole u prirodi | Broj učenika kojima se sufinancira maturalno putovanje i škola u prirodi | 10 | 10 | 10 |

**Program 1012 Školstvo**

Programom Školstvo nastoji se pružiti podrška učenicima i studentima u njihovom školovanju kroz osiguranje sredstva za isplatu stipendija, kroz osiguranje besplatnih radnih bilježnica i drugih materijala za učenike Osnovne škole Slunj, kroz sufinanciranje troškova produženog boravka u Osnovnoj školi Slunj, te kroz osiguranje sredstava za poboljšanje materijalno tehničkih uvjeta u školama. Programom su obuhvaćene slijedeće aktivnosti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100023 | Naknade učenicima i studentima | 32.350,00 | 32.350,00 | 32.350,00 |
| A100024 | Donacije Osnovnoj školi Slunj | 930,00 | 930,00 | 930,00 |
| A100025 | Donacije Srednjoj školi Slunj | 3.990,00 | 3.990,00 | 3.990,00 |
| A100085 | Produženi boravak za učenike Osnovne škole Slunj | 13.000,00 | 13.000,00 | 13.000,00 |
| A100086 | Radni materijali za učenike Osnovne škole Slunj | 14.600,00 | 14.600,00 | 14.600,00 |
| A100091 | Glazbena škola | 4.000,00 | 4.000,00 | 4.000,00 |

- U okviru ***Aktivnosti Naknade učenicima i studentima*** planiramo sredstva za stipendije u iznosu 32.350,00 €, čime su osigurana sredstva za isplatu ugovorenih stipendija, te sredstva za 6 novih studentskih i 6 novih učeničkih stipendija koje će se ugovoriti 2023. godine.

- U okviru ***Aktivnosti*** ***Donacije Osnovnoj školi Slunj,*** planirana je pomoć Osnovnoj školi Slunj i to 930,00 € za sufinanciranje tiska školskog lista i projekta „Moja mala knjižnica“.

- U okviru ***Aktivnosti Donacije Srednjoj školi Slunj*** planirano je 665,00 € za sufinanciranje troškova organizacije maturalne večere, 665,00 € za doradu postojećih solarnih automobila, te 2.660,00 € s osnova sufinanciranja izrade projektne dokumentacije za rekonstrukciju kuće u vlasništvu škole za potrebe uređenja kabineta za izvođenje praktične nastave i vježbi.

- U okviru ***Aktivnosti Produženi boravak za učenike Osnovne škole Slunj***, osigurano je 13.000,00 € pomoći Osnovnoj školi Slunj za sufinanciranje troškova organizacije produženog boravka učenika u školi.

- Kroz ***Aktivnost Radni materijali za učenike Osnovne škole Slunj***, Grad je osigurao 14.600,00 € pomoći Osnovnoj školi Slunj za nabavku radnih bilježnica, ispita i drugog radnog materijala za školsku godinu 2023./2024.

- U okviru ***Aktivnosti Glazbena škola*** planirano je 4.000,00 € za troškove organizacije rada Glazbene škole u Slunju.

Za program Školstvo se očekuju slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100023 | Naknade učenicima i studentima | Broj učenika i studenata kojima se isplaćuje stipendija | 39 | 39 | 39 |
| A100024 | Donacije Osnovnoj školi Slunj | Broj učenika Osnovne škole Slunj | 230 | 225 | 225 |
| A100025 | Donacije Srednjoj školi Slunj | Broj učenika Srednje škole Slunj | 149 | 149 | 149 |
| A100085 | Produženi boravak za učenike Osnovne škole Slunj | Broj učenika koji borave u produženom boravku Osnovne škole Slunj | 34 | 35 | 35 |
| A100086 | Radni materijali za učenike Osnovne škole Slunj | Broj učenika za koje se nabavlja radni materijal | 230 | 225 | 225 |
| A100091 | Glazbena škola | Broj učenika koji pohađa Glazbenu školu | 35 | 35 | 35 |

**Program 1013 Potrebe u kulturi**

Program Potrebe u kulturi obuhvaća aktivnosti i projekte koji su usmjereni na održavanje manifestacija od posebnog značaja za Grad Slunj, te na očuvanje i obnovu naše kulturne i spomeničke baštine. Programom su obuhvaćene slijedeće aktivnosti i projekti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100026 | Dani Grada Slunja | 8.280,00 | 8.280,00 | 8.280,00 |
| A100069 | Dan sjećanja na progonstvo | 4.820,00 | 4.820,00 | 4.820,00 |
| A100087 | Stazom slunjskih velikana | 6.010,00 | 6.010,00 | 6.010,00 |
| K100015 | Obnova Starog grada Slunja | 123.460,00 | 716.000,00 | 716.000,00 |
| K100079 | Revitalizacija Trga Zrinskih i Frankopana | 33.300,00 | 33.300,00 | 183.300,00 |

**-** U okviru ***Aktivnosti Dani Grada Slunja***, planiraju se sredstva za troškove manifestacije Dani Grada Slunja 2023. godine u ukupnom iznosu 8.280,00 €. Planirana su sredstva za troškove tiska plakata i pozivnica, nabavke majica, najma razglasa, troškovi naknade za voditelja programa i glazbene izvođače, te troškovi reprezentacije.

- U okviru ***Aktivnosti Dan sjećanja na progonstvo***, planirano je 4.820,00 € za troškove obilježavanja obljetnice pada Slunja. Troškovi obuhvaćaju tisak plakata i pozivnica, naknadu za voditelja programa i glazbene izvođače, najma razglasa i druge opreme, nabavku vijenaca, lampiona, svečani domjenak i slično.

- U okviru ***Aktivnosti Stazom Slunjskih velikana*** predviđeno je 6.010,00 € za organizaciju više manjih manifestacija kojima će se obilježiti i odati spomen Slunjskim velikanima. Troškovi obuhvaćaju tisak plakata i pozivnica, naknade za voditelja programa i glazbene izvođače, najam razglasa i druge opreme, nabavku vijenaca, lampiona, reprezentaciju i slično.

- ***Kapitalnim projektom Obnova Starog grada Slunja,*** planirano je 123.460,00 € za završetak izmjena projektne dokumentacije cjelovite obnove i uređenja Starog grada Slunja, te sredstva za radove na sanaciji vanjskog zida Starog grada Slunja. Za radove na sanaciji vanjskog zida Starog grada očekujemo sufinanciranje Ministarstva kulture sa cca 39.820,00 € i Karlovačke županije sa cca 4.000,00 €.

- ***Kapitalnim projektom Revitalizacija Trga Zrinskih i Frankopana*** planirano je 33.300,00 € za izradu idejnog rješenja uređenja Trga. Napominjem da smo projekt kandidirali Ministarstvu kulture i medija za sufinanciranje te od njih očekujemo pomoć u visini oko 13.300,00 €.

Za program potreba u kulturi očekujemo slijedeće pokazatelje:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100026 | Dani Grada Slunja | Broj uzvanika na svečanoj sjednici Gradskog vijeća | 100 | 100 | 100 |
| A100069 | Dan sjećanja na progonstvo | Broj učesnika | 100 | 100 | 100 |
| A100087 | Stazom slunjskih velikana | Broj održanih manifestacija | 3 | 3 | 3 |
| K100015 | Obnova Starog grada Slunja | radovi | Izmjene projektne dokumentacije, sanacija vanjskog zida Starog grada Slunja | Radovi na obnovi i uređenju Starog grada Slunja | Radovi na obnovi i uređenju Starog grada Slunja |
| K100079 | Revitalizacija Trga Zrinskih i Frankopana | radovi | Idejno rješenje uređenja Trga | Glavni projekt uređenja Trga | Početak radova na uređenju Trga |

**Program 1014 Javne potrebe u športu**

Programom Javnih potreba u športu osiguravaju se financijska sredstva za rad Zajednice športskih udruga Grada Slunja i sportskih društava koji su članovi Zajednice. Cilj programa je poboljšanje uvjeta rada sportskih klubova, postizanje značajnih sportskih rezultata koji doprinose promidžbi Grada Slunja, te privlačenje i uključivanje što većeg broja djece i mladeži u sportske aktivnosti. Program se realizira kroz slijedeće aktivnosti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100028 | Zajednica športskih udruga Grada Slunja | 78.300,00 | 67.000,00 | 67.000,00 |

- U okviru ***Aktivnosti Zajednica športskih udruga Grada Slunja***, planirane su potpore za redovan rad Zajednice i klubova članica u iznosu 78.300,00 €. Raspored sredstava po klubovima utvrđen je Programom javnih potreba u športu Grada Slunja za 2023. godinu.

Za program javnih potreba u športu definirani su slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100028 | Zajednica športskih udruga Grada Slunja | Broj sportskih klubova – članova Zajednice | 12 | 12 | 12 |

**Program 1015 Protupožarna i civilna zaštita, javni red i sigurnost**

Programom se osiguravaju sredstva za redovno funkcioniranje Dobrovoljnog vatrogasnog društva Slunj, Hrvatske gorske službe spašavanja te sredstva za intervencije u situacijama elementarnih nepogoda, potresa i drugih izvanrednih događaja. Cilj programa je podizanje nivoa sigurnosti i kvalitete življenja građana kroz efikasno funkcioniranje protupožarne zaštite i službe spašavanja. Programom su obuhvaćene slijedeće aktivnosti i projekti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100029 | Vatrogastvo | 104.650,00 | 95.400,00 | 95.400,00 |
| A100030 | Razvoj civilne zaštite | 3.320,00 | 3.320,00 | 3.320,00 |
| A100057 | Javni red i sigurnost | 130,00 | 130,00 | 130,00 |
| A100084 | Elementarne nepogode | 3.320,00 | 3.320,00 | 3.320,00 |
| T100020 | Sanacija šteta od potresa | 79.640,00 | 0,00 | 0,00 |

**-** U okviru ***Aktivnosti Vatrogastvo***, planirana su sredstva za redovan rad Dobrovoljnog vatrogasnog društva Slunj u iznosu 101.000,00 € (skupina 38), sredstva za intervencije drugih vatrogasnih društava na našem području u iznosu 3.250,00 € (skupina 36 i 38), te sredstva za izmjene Procjene i Plana zaštite od požara u iznosu 400,00 € (skupina 32).

- U sklopu ***Aktivnosti Razvoj civilne zaštite***, planirana su sredstva za tekuće donacije Hrvatskoj gorskoj službi spašavanja, Stanica Karlovac – 3.320,00 €.

- U okviru ***Aktivnosti Javni red i sigurnost*** predviđena su sredstva za aktivnosti Vijeća za prevenciju – 130,00 €.

- U okviru ***Aktivnosti Elementarne nepogode*** planirana su sredstva za isplatu naknada šteta kod elementarnih nepogoda iz gradskih sredstava, te naknade članovima povjerenstva za procjenu šteta od elementarne nepogode – 3.320,00 €.

- U okviru ***Tekućeg projekta Sanacija šteta od potresa*** planiramo 79.640,00 € za daljnje radove na popravku oštećenih potpornih zidova u gradu, koji su stradali u potresu. Očekujemo da će nam svi troškovi biti pokriveni iz pomoći Karlovačke županije.

Za program protupožarne i civilne zaštite, javni red i sigurnost očekujemo pokazatelje:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100029 | Vatrogastvo | Broj operativaca DVD-a Slunj (zaposleni + dobrovoljni) | 3+21 | 3+21 | 3+21 |
| A100030 | Razvoj civilne zaštite | Broj aktivnosti HGSS-a na području grada Slunja | 3 | 3 | 3 |
| A100057 | Javni red i sigurnost | Broj sjednica Vijeća za prevenciju | 1 | 1 | 1 |
| A100084 | Elementarne nepogode | Broj korisnika kojima se isplaćuje naknada štete | 50 | 50 | 50 |
| T100020 | Sanacija šteta od potresa | radovi | Sanacija oštećenih potpornih zidova | - | - |

**Program 1016 Ostale javne potrebe**

Programom su osigurana sredstva za subvencije Radio Slunju d.o.o. za emitiranje radio programa, te sredstva za rad civilnih udruga. Cilj programa je informiranje građana, te podizanje kvalitete rada civilnih udruga i promidžba Grada Slunja preko njihovih aktivnosti.

Program obuhvaća slijedeće aktivnosti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100031 | Radio Slunj | 29.200,00 | 29.200,00 | 29.200,00 |
| A100032 | Donacije udrugama građana | 32.620,00 | 32.620,00 | 32.850,00 |

- U sklopu ***Aktivnosti Radio Slunj***, planirano je 29.200,00 € na ime subvencioniranja emitiranja programa Radio Slunja.

- U sklopu ***Aktivnosti Donacije udrugama građana*** planirana su sredstva za troškove zakupa zagrade MORH-a – 2.020,00 € (skupina 32), te sredstva pomoći za rad udruga građana - 30.600,00 € (skupina 38). Sredstva pomoći se dodjeljuju temeljem javnog poziva i odabira najboljih programskih aktivnosti pojedinih udruga.

Za program ostalih javnih potreba očekuju se slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100031 | Radio Slunj | Minimalni broj emisija koje se mjesečno subvencioniraju | 7 | 7 | 7 |
| A100032 | Donacije udrugama građana | Broj udruga koje ostvaruju potpore | 20 | 20 | 20 |

**Program 1021 Održavanje komunalne infrastrukture**

Program Održavanja komunalne infrastrukture usmjeren je na održavanje funkcionalnosti postojeće komunalne infrastrukture kroz redovne aktivnosti čišćenja javnih površina, održavanja građevina javne namjene, javnih površina, održavanja gradskih ulica i nerazvrstanih cesta, održavanja sustava javne rasvjete, održavanja groblja te odvodnje oborinskih voda. Detaljniji pregled aktivnosti koje se planiraju poduzeti i potrebna financijska sredstva biti će utvrđeni Programom održavanja komunalne infrastrukture Grada Slunja za 2023. godinu.

Program obuhvaća slijedeće aktivnosti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100039 | Čišćenje javnih površina | 85.000,00 | 85.000,00 | 85.000,00 |
| A100040 | Održavanje javnih zelenih površina | 122.000,00 | 122.000,00 | 122.000,00 |
| A100041 | Održavanje nerazvrstanih cesta | 512.900,00 | 327.550,00 | 349.400,00 |
| A100042 | Održavanje sustava javne rasvjete | 94.000,00 | 94.000,00 | 94.000,00 |
| A100043 | Održavanje groblja i mrtvačnica | 33.500,00 | 33.500,00 | 33.500,00 |
| A100044 | Održav. građevina javne odvodnje oborinskih voda | 1.300,00 | 1.300,00 | 1.300,00 |
| A100079 | Održavanje građevina, uređaja i predmeta javne namjene | 72.800,00 | 52.800,00 | 72.800,00 |
| A100080 | Održavanje javnih površina na kojima nije dopušten promet motornim vozilima | 56.300,00 | 30.000,00 | 30.000,00 |

- U sklopu ***Aktivnosti čišćenje javnih površina*** planirana su sredstva za redovno čišćenje grada, zimsku službu čišćenja snijega i sanaciju divljih deponija – ukupno 85.000,00 €.Napominjem da očekujemo da će dio sredstava za zimsku službu čišćenja snijega osigurati Hrvatske ceste - 45.000,00 €

- U sklopu ***Aktivnosti održavanje javnih zelenih površina***, planirana su sredstva za troškove usluga održavanja javnih zelenih površina (uređenje javnih površina, sadnja cvijeća, košnja, orezivanje stabala i živica itd. ), hvatanja i zbrinjavanja napuštenih životinja te uklanjanja uginulih životinja s javnih površina, itd.

- U sklopu ***Aktivnosti Održavanje nerazvrstanih cesta***, planirana su sredstva za tekuće i investicijsko održavanje nerazvrstanih cesta (cca 401.300,00 €), sanaciju klizišta (cca 40.000,00 €), tekuće i investicijsko održavanje mostova (cca 1.300,00 €), prometnu signalizaciju (cca 50.000,00 €), energiju za semafor (cca 300,00 €), te izradu elaborata za nerazvrstane ceste (cca 20.000,00 €). Napominjem da od Ministarstva regionalnog razvoja i fondova EU očekujemo oko 30.000,00 € s osnova sufinanciranja održavanja nerazvrstanih cesta.

- U sklopu ***Aktivnosti Održavanje sustava javne rasvjete*** planirana su sredstva za troškove električne energije za javnu rasvjetu (cca 80.000,00 €), te sredstva za redovno održavanje javne rasvjete (cca 14.000,00 €).

- U sklopu ***Aktivnosti Održavanje groblja i mrtvačnica***, planirana su sredstva za troškove usluga održavanja mrtvačnica i groblja – 33.500,00 €.

- U sklopu ***Aktivnosti Održavanje građevina javne odvodnje oborinskih voda***  planirana su sredstva za čišćenje slivnika – 1.300,00 €.

- U okviru ***Aktivnosti Održavanje građevina, uređaja i predmeta javne namjene*** na ***skupini 32 Materijalni rashodi*** planirana su sredstva za održavanje javnih sanitarnih čvorova, komunalne opreme, dječjih igrališta, autobusnih čekaonica, oglasnih ploča, za prigodno ukrašavanje, te najam kemijskih WC-a za vrijeme turističke sezone – 33.100,00 €.

Na ***skupini 42 Rashodi za nabavu proizvedene dugotrajne imovine*** planirano je 39.700,00 € za nabavku potrebne komunalne opreme (stolovi, klupe, koševi za smeće, štandovi, oprema za dječja igrališta, kiće za ukrašavanje grada, autobusne nadstrešnice i sl.)

- U okviru ***Aktivnosti Održavanje javnih površina na kojima nije dopušten promet motornim vozilima*** planirana su sredstva za sanaciju stepenica i šetnica, te druga održavanja površina na kojima nema prometa u iznosu 56.300,00 €.

Za program održavanja komunalne infrastrukture očekujemo slijedeće pokazatelje:

|  |  |  |  |  |  |
| --- | --- | --- | --- | --- | --- |
| Aktivnost  /projekt | Naziv | pokazatelj | 2023. | 2024. | 2025. |
| A100039 | Čišćenje javnih površina | radovi | Čišćenje javnih površina (cca 7.500 m2), pražnjenje koševa za smeće (cca 100 kom), zimsko čišćenje cesta (oko 250 km) | Čišćenje javnih površina (cca 7.500 m2), pražnjenje koševa za smeće (cca 100 kom), zimsko čišćenje cesta (oko 250 km) | Čišćenje javnih površina (cca 7.500 m2), pražnjenje koševa za smeće (cca 100 kom), zimsko čišćenje cesta (oko 250 km) |
| A100040 | Održavanje javnih zelenih površina | radovi | Košnja trave, orezivanje stabala, živica, održavanje i sadnja novog cvijeća, zalijevanje, higijeničarska služba | Košnja trave, orezivanje stabala, živica, održavanje i sadnja novog cvijeća, zalijevanje, higijeničarska služba | Košnja trave, orezivanje stabala, živica, održavanje i sadnja novog cvijeća, zalijevanje, higijeničarska služba |
| A100041 | Održavanje nerazvrstanih cesta | radovi | Nasipavanje kamenim agregatom makadamskih cesta, asfaltiranje cesta, izrada elaborata nerazvrstanih cesta i elaborata uređenja prometa, postavljanje prometnih znakova, održavanje živica na gradskim prometnicama | Nasipavanje kamenim agregatom makadamskih cesta, asfaltiranje cesta, izrada elaborata nerazvrstanih cesta i elaborata uređenja prometa, postavljanje prometnih znakova, održavanje živica na gradskim prometnicama | Nasipavanje kamenim agregatom makadamskih cesta, asfaltiranje cesta, izrada elaborata nerazvrstanih cesta i elaborata uređenja prometa, postavljanje prometnih znakova, održavanje živica na gradskim prometnicama |
| A100042 | Održavanje sustava javne rasvjete | Broj rasvjetnih tijela na području grada Slunja za koje Grad snosi troškove električne energije | 1.550 | 1.560 | 1.570 |
| A100043 | Održavanje groblja i mrtvačnica | radovi | Uređenje mrtvačnice u Lađevcu, izgradnja zida i staza na groblju u Slunju | Radovi održavanja groblja i mrtvačnica | Radovi održavanja groblja i mrtvačnica |
| A100044 | Održav. građevina javne odvodnje oborinskih voda | Sati rada na čišćenju slivnika | 42 | 42 | 42 |
| A100079 | Održavanje građevina, uređaja i predmeta javne namjene | radovi | Održavanje i nabava komunalne opreme, autobusnih stajališta, oglasnih ploča, opreme za dječja igrališta , dekorativnih ukrasa i štandova | Održavanje i nabava komunalne opreme, autobusnih stajališta, oglasnih ploča, opreme za dječja igrališta , dekorativnih ukrasa i štandova | Održavanje i nabava komunalne opreme, autobusnih stajališta, oglasnih ploča, opreme za dječja igrališta , dekorativnih ukrasa i štandova |
| A100080 | Održavanje javnih površina na kojima nije dopušten promet motornim vozilima | radovi | Sanacija stepenica na Trgu Zrinskih i Frankopana i prema Strmcu, uređenje šetnice kod spomenika Milanu Neraliću, nove šetnice u Rastokama , trim staza u šumi Jelvik | Održavanje stepenica, šetnica i drugih javnih površina na kojima nema prometa motornim vozilima | Održavanje stepenica, šetnica i drugih javnih površina na kojima nema prometa motornim vozilima |

**Program 1022 Izgradnja komunalne infrastrukture**

Program je usmjeren na investicijske zahvate u području nerazvrstanih cesta, parkinga, šetnica, mostova, uređenja javnih površina, javne rasvjete i slično. Cilj programa je osiguranje adekvatne prometne, javne i komunalne infrastrukture u smislu povećanje kvalitete življenja u našem gradu. Program obuhvaća slijedeće projekte:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| K100010 | Uređenje šetnica | 253.000,00 | 30.000,00 | 130.000,00 |
| K100023 | Uređenje groblja i pratećih objekata | 80.000,00 | 0,00 | 0,00 |
| K100025 | Uređenje parka | 1.300,00 | 0,00 | 0,00 |
| K100026 | Izgradnja cestovne mreže | 296.160,00 | 675.000,00 | 615.000,00 |
| K100059 | Uređenje gradskog kupališta | 31.000,00 | 248.850,00 | 260.000,00 |
| K100063 | Modernizacija javne rasvjete | 39.500,00 | 970.000,00 | 1.065.000,00 |
| K100070 | Gradska parkirališta | 200.000,00 | 0,00 | 0,00 |
| K100073 | Izgradnja pješačkog mosta „Slovin“ | 239.600,00 | 167.000,00 | 600.000,00 |
| K100078 | Autobusno stajalište | 15.000,00 | 30.000,00 | 500.000,00 |
| K100082 | Uređenje nogometnog igrališta „Zubac“ | 2.000,00 | 110.000,00 | 0,00 |
| K100083 | Uređenje igrališta u centru grada | 70.000,00 | 70.000,00 | 0,00 |

**- *Kapitalnim projektom Uređenje šetnica***, na skupini 41 Rashodi za nabavu neproizvedene dugotrajne imovine planirano je 20.000,00 € za otkup zemljišta za formiranje parcele šetnice uz rijeku Slunjčicu. Na skupini 42 Rashodi za nabavu proizvedene dugotrajne imovine planirana su sredstva za izradu projektne dokumentacije uređenja šetnice uz rijeku Slunjčicu – cca 20.000,00 €, te sredstva za izgradnju šetnice na desnoj obali Korane u Rastokama, 3. etapa – cca 213.000,00 €.

- ***Kapitalnim projektom Uređenje groblja i pratećih objekata*** planirano je 80.000,00 € za troškove otkupa zemljišta za proširenje Katoličkog groblja u Slunju.

- ***Kapitalnim projektom Uređenje parka*** planiramo 1.300,00 € za troškove vodnog doprinosa za uređenje gradskog parka.

- ***Kapitalni projekt Izgradnja cestovne mreže*** planiran je u iznosu 296.160,00 €.

Na ***skupini 41 Rashodi za nabavu neproizvedene dugotrajne imovine,*** planirano je 8.000,00€ za otkup zemljišta za potrebe modernizacija cesta.

Na ***skupini 45 Dodatna ulaganja na nefinancijskoj imovini*** (iz 3 izvora financiranja) planirana su sredstva u ukupnom iznosu od 288.160,00 €. Sredstva su planirana za završetak radova na izgradnji nogostupa sa javnom rasvjetom u Ladihovićevoj ulici – 53.000,00 €, završetak izrade projektne dokumentacije modernizacije ulice u Donjem Taborištu na k.č. 2176 – 3.300,00 €, plaćanje vodnog doprinosa za izgradnju nastavka Ulice knezova Blagajskih – 660,00 €, izradu projektne dokumentacije izgradnje nogostupa uz DC1, na dionici Nikšić – Taborište – 31.200,00 €, te za radove modernizacije Koranske ulice – 200.000,00 €.

Napominjem da za radove na modernizaciji Koranske ulice očekujemo sufinanciranje Karlovačke županije sa 15.000,00 €.

- U okviru ***Kapitalnog projekta Uređenje gradskog kupališta*** planirana je 31.000,00 € za završetak radova na izgradnji stepenica, staza, sjenice i platforme za invalide na kupalištu.

Napominjem da za izgradnju stepenica i staza na kupalištu očekujemo sufinanciranje Hrvatskih voda sa 17.150,00 €.

***- Kapitalnim projektom*** ***Modernizacija javne rasvjete*** planiramo 16.600,00 € za završetak izrade projektne dokumentacije javne rasvjete na nogostupima uz državnu cestu D1, 7.200,00€ za završetak izrade projektne dokumentacije akcentne rasvjete u Rastokama, 2.700,00 € za završetak izrade projektne dokumentacije javne rasvjete na prometnici Podmelnica – D1, te 13.000,00 € za daljnja proširenja mreže javne rasvjete i osiguranje dodatnih priključaka struje.

- U okviru ***Kapitalnog projekta Gradska parkirališta,***  planirana su sredstva za završetak radova na izgradnji parkirališta s pristupnom cestom kod sportske dvorane Srednje škole Slunj - 200.000,00 €. Za ovu investiciju očekujemo sufinanciranje od Ministarstva regionalnog razvoja i fondova EU – 53.100,00 €, te od Karlovačke županije – 13.250,00 €.

- U okviru ***Kapitalnog projekta Izgradnja pješačkog mosta „Slovin“*** planirana su sredstva za otkup zemljišta za formiranje parcele pješačkog mosta „Slovin“ – 26.600,00 € (skupina 41), sredstva za usluge izvlaštenja, vještačenja i geodetske usluge – 13.000,00 € (skupina 32), te sredstva za izradu projektno-tehničke dokumentacije izgradnje pješačkog mosta „Slovin“ – 200.000,00 € (skupina 42). Podsjećam da smo izradu projektno-tehničke dokumentacije izgradnje mosta kandidirali na natječaj za dodjelu bespovratnih EU sredstava, te očekujemo sufinanciranje sa 90% prihvatljivih troškova (ukoliko prođemo na natječaju).

- ***Kapitalnim projektom Autobusno stajalište*** planirano je 15.000,00 € za izradu idejnog rješenja uređenja autobusnog stajališta u centru grada.

- ***Kapitalnim projektom Uređenje nogometnog igrališta „Zubac“*** planirano je 2.000,00 € za revidiranje projekta sanacije nogometnog igrališta „Zubac“.

- ***Kapitalnim projektom Uređenje igrališta u centru grada*** planirano je 70.000,00 € za izradu projektne dokumentacije i radove na uređenju igrališta kod DVD-a Slunj.

Za program izgradnje komunalne infrastrukture očekuju se slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/  projekt | Naziv | pokazatelj | 2023. | 2024. | 2025. |
| K100010 | Uređenje šetnica | Metri uređenih šetnica / radovi | 300 m šetnica u Rastokama, etapa 3 | Rješavanje imovinsko-pravnih odnosa za šetnicu uz Slunjčicu | Rješavanje imovinsko-pravnih odnosa za šetnicu uz Slunjčicu i početak radova na uređenju šetnice |
| K100023 | Uređenje groblja i pratećih objekata | radovi | Otkup zemljišta za proširenje groblja | - | - |
| K100025 | Uređenje parka | radovi | Plaćanje vodnog doprinosa | - | - |
| K100026 | Izgradnja cestovne mreže | Metri moderniziranih ulica | 223 m | 366 m | 323 |
| K100059 | Uređenje gradskog kupališta | radovi | Završetak radova na izgradnji stepenica, staza, sjenici i platformi za invalide | Radovi na uređenju gradskog kupališta | Radovi na uređenju gradskog kupališta |
| K100063 | Modernizacija javne rasvjete | radovi | Izrada 2 projektne dokumentacije, proširenje mreže javne rasvjete | Proširenje mreže javne rasvjete, početak radova na izgradnji akcentne rasvjete u Rastokama | radovi na izgradnji akcentne rasvjete u Rastokama, radovi na izgradnje rasvjete na nogostupima uz DC1 |
| K100070 | Gradska parkirališta | radovi | Izgrađeno parkiralište kod sportske dvorane Srednje škole Slunj | - | - |
| K100073 | Izgradnja pješačkog mosta „Slovin“ | radovi | Izrada projektne dokumentacije i otkup zemljišta | Izrada projektne dokumentacije i otkup zemljišta | Početak radova na izgradnji mosta |
| K100078 | Autobusno stajalište | radovi | Izrada idejnog rješenja | Izrada glavnog projekta | Početak radova na uređenju autobusnog stajališta |
| K100082 | Uređenje nogometnog igrališta „Zubac“ | radovi | Revizija projektne dokumentacije | Radovi na uređenju nogometnog igrališta „Zubac“ | - |
| K100083 | Uređenje igrališta u centru grada | radovi | Izrada projektne dokumentacije i uređenje igrališta | Uređenje igrališta | - |

**Program 1023 Prostorno uređenje**

Program je usmjeren na plansko uređenje prostora kroz izradu i donošenje prostornih planova, a sve u cilju definiranja mogućnosti korištenja, zaštite i razvoja prostora. Program se provodi kroz slijedeći projekt:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| K100027 | Izrada prostornih planova i studija | 35.000,00 | 0,00 | 0,00 |

- U okviru ***Aktivnosti izrada prostornih planova i studija*** planirana su sredstva za troškove izmjena Prostornog plana uređenja grada Slunja i Urbanističkog plana uređenja grada Slunja – 35.000,00 €.

Očekivani pokazatelji su:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| K100027 | Izrada prostornih planova i studija | radovi | izmjene Prostornog i Urbanističkog plana uređenja grada Slunja | - | - |

**Program 1024 Zaštita okoliša**

Program zaštite okoliša je usmjeren na održivo gospodarenje otpadom u cilju očuvanja okoliša te podizanja kvalitete življenja. Program se realizira kroz slijedeće aktivnosti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100059 | Centar za gospodarenje otpadom Karlovačke županije | 58.900,00 | 28.900,00 | 51.900,00 |
| A100067 | Gospodarenje otpadom | 22.000,00 | 22.000,00 | 22.000,00 |
| K100029 | Nabavka kontejnera i kanti za smeće | 160.400,00 | 0,00 | 0,00 |
| K100030 | Uređenje odlagališta otpada Pavlovac | 147.000,00 | 390.000,00 | 390.000,00 |

- U okviru ***Aktivnosti Centar za gospodarenje otpadom Karlovačke županije,*** planiraju se sredstva pomoći za redovan rad Centra za gospodarenje otpadom Karlovačke županije d.o.o. – 3.900,00 € (skupina 35), te sredstva pomoći za sufinanciranje izgradnje Centra za gospodarenje otpadom Babina Gora – 55.000,00 € (skupina 38).

- U okviru ***Aktivnosti Gospodarenje otpadom*** planiramo sredstva za troškove poticajne naknade za smanjenje količine miješanog komunalnog otpada, te sredstva na ime naknade Općini Rakovica za odlaganje našeg komunalnog otpada na njihovom odlagalištu – ukupno 22.000,00 €.

- U okviru ***Kapitalnog projekta Nabavka kontejnera i kanti za smeće*** planirana su sredstva za nabavu kanti za kućanstva i to za odvojeno skupljanje plastike i papira – 155.800,00 € (skupina 42, iz 3 izvora), te sredstva za održavanje edukativnih radionica, tiska brošura i letaka na temu odvojenog prikupljanja otpada – 4.600,00 € (skupina 32). Projekt je prošao na natječaju Fonda za zaštitu okoliša i energetsku učinkovitost, te tu očekujemo sufinanciranje sa 124.500,00 €. Očekujemo i donaciju komunalnog društva Lipa d.o.o. u iznosu 17.300,00 €, te bi učešće Grada u ovom projektu iznosilo 18.600,00 €.

- U okviru ***Kapitalnog projekta Uređenje odlagališta otpada Pavlovac*** predviđena su sredstva za izmjene i dopune projektne dokumentacije sanacije odlagališta komunalnog otpada Pavlovac – 14.000,00 €, te sredstva za početak radova na samoj sanaciji odlagališta – 133.000,00 €. Napominjem da se radovi sanacije odlagališta planiraju kandidirati na natječaj za dodjelu europskih sredstava, gdje očekujemo sufinanciranje sa 85% prihvatljivih troškova.

Za program zaštite okoliša očekujemo slijedeće pokazatelje:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100059 | Centar za gospodarenje otpadom Karlovačke županije | Izgrađen Centar Babina Gora | - | - | 1 |
| A100067 | Gospodarenje otpadom | Tone skupljenog miješanog komunalnog otpada | 1.200 | 1.200 | 1.100 |
| K100029 | Nabavka kontejnera i kanti za smeće | Broj nabavljenih spremnika za otpad | 3630 | - | - |
| K100030 | Uređenje odlagališta otpada Pavlovac | radovi | Izmjena projektne dokumentacije i početak radova na sanaciji odlagališta | Sanacija odlagališta | Sanacija odlagališta |

**Program 1025 Gospodarenje imovinom**

Program gospodarenja imovinom usmjeren je na kvalitetno upravljanje imovinom u vlasništvu Grada Slunja, te su njime osigurana sredstva za održavanje postojećih stambenih i poslovnih prostora, ali i za nabavu nove imovine kojom će se potaknuti gospodarski razvoj i unaprijediti kvaliteta življenja u Slunju. Program se provodi kroz slijedeće aktivnosti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100046 | Pričuva i drugi troškovi gradskih stanova | 5.400,00 | 5.400,00 | 5.400,00 |
| A100058 | Održavanje poslovnih prostora u vlasništvu Grada | 22.530,00 | 16.530,00 | 16.530,00 |
| A100083 | Internet na javnim površinama | 9.700,00 | 9.700,00 | 9.700,00 |
| K100033 | Razvojni centar Slunj | 27.000,00 | 670.000,00 | 670.000,00 |
| K100047 | Ulaganja u gradske stanove | 33.200,00 | 2.000,00 | 2.000,00 |
| K100081 | Energetska obnova i uređenje zgrade u Školskoj ulici k.br. 1 | 324.000,00 | 0,00 | 0,00 |
| K100084 | Slunj Smart City | 100.000,00 | 100.000,00 | 650.000,00 |
| T100012 | Legalizacija poslovnih i stambenih objekata u vlasništvu Grada | 2.600,00 | 0,00 | 0,00 |
| T100021 | Provedba krovnog interpretacijskog plana | 22.000,00 | 0,00 | 0,00 |

**-** U sklopu ***Aktivnosti Pričuva i drugi troškovi gradskih stanova*** planirana su sredstva za troškove električne energije i pričuve gradskih stanova -5.400,00 €.

- U okviru ***Aktivnosti Održavanje poslovnih prostora u vlasništvu Grada***, planirana su sredstva za troškove električne energije i vode za poslovne prostore koji su u vlasništvu Grada Slunja ili su mu dati na korištenje, troškove održavanja poslovnih prostora, te energetskog certificiranja poslovnih prostora.

- U okviru ***Aktivnosti Internet na javnim površinama*** planirano je 9.700,00 € za troškove interneta kojim građanima osiguravamo besplatno korištenje bežičnog interneta na javnim površinama u našem gradu.

- ***Kapitalnim projektom Razvojni centar Slunj*** planirano je 27.000,00 € za izradu glavnog i izvedbenog projekta poslovne zgrade Razvojnog centra Slunj, koji je zamišljen kao poduzetnički inkubator za pomoć poduzetnicima u pokretanju i razvoju njihovog posla.

**- *Kapitalnim projektom Ulaganja u gradske stanove*** predviđeno je 33.200,00 € za uređenje jednog gradskog stana.

- ***Kapitalnim projektom Energetska obnova zgrade u Školskoj ulici br.1*** planirana su sredstva za obnovu i uređenje navedene zgrade kroz zamjenu krovišta i stolarije, uređenje vanjske ovojnice (fasade), uvođenje energetski učinkovitijeg sustava grijanja, te izradu projektne dokumentacije uređenja unutarnjeg stubišta. Troškovi projekta su procijenjeni na 324.000,00 €, te projekt planiramo kandidirati na natječaj za dodjelu europskih sredstava. Osim financiranja iz europskih sredstava, ovdje očekujemo i sufinanciranje vlastitog učešća od strane drugih suvlasnika u navedenoj zgradi – HZZ-a, HZMO-a i HZZO-a.

- ***Kapitalnim projektom Slunj Smart City*** planirano je 100.000,00 € za izradu studije izvedivosti i analizu troškova i koristi za projekt jedinstvenog digitalnog sustava grada Slunja koji bi objedinio niz digitalnih servisa od sustava praćenja posjetitelja, praćenja kvalitete zraka, praćenja sustava parkinga, postavljanja digitalnih info panela i još niza drugih digitalnih sadržaja. Projekt je kandidiran na natječaj za dodjelu europskih sredstava, te ukoliko bude odobren, većinski će biti financiran iz europskih pomoći.

**- *Tekućim projektom Legalizacija poslovnih i stambenih objekata u vlasništvu Grada*** planira se 2.600,00 € za troškove legalizacije poslovnih i stambenih objekata u vlasništvu Grada.

- U okviru ***Tekućeg projekta Provedba krovnog interpretacijskog plana***, planirano je 22.000,00 € za daljnju nabavu i postavljanje interpretacijskih alata na nekoj od predviđenih dionica. Za ovaj projekt očekujemo sufinanciranje Karlovačke županije sa 8.000,00 €.

Za program gospodarenja imovinom očekuju se slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100046 | Pričuva i drugi troškovi gradskih stanova | Broj gradskih stanova | 24 | 22 | 22 |
| A100058 | Održavanje poslovnih prostora u vlasništvu Grada | Broj poslovnih prostora kojima upravlja Grad Slunj | 12 | 12 | 12 |
| A100083 | Internet na javnim površinama | Usluga za građane | Besplatni Internet za građane | Besplatni Internet za građane | Besplatni Internet za građane |
| K100033 | Razvojni centar Slunj | radovi | Izrađena projektna dokumentacija | Izvođenje radova | Izvođenje radova |
| K100047 | Ulaganja u gradske stanove | Broj stanova koji se uređuje | 1 | 1 | 1 |
| K100081 | Energetska obnova i uređenje zgrade u Školskoj ulici k.br. 1 | Broj zgrada koje se obnavljaju | 1 | - | - |
| K100084 | Slunj Smart City | radovi | Izrada projektne dokumentacije | Izrada projektne dokumentacije | Početak izvođenja radova |
| T100012 | Legalizacija poslovnih i stambenih objekata u vlasništvu Grada | Broj objekata koji se legalizira | 1 | 0 | 0 |
| T100021 | Provedba krovnog interpretacijskog plana | Broj nabavljenih interpretacijskih alata | 12 | - | - |

**Program 1026 Ostale potrebe komunalnog gospodarstva**

Program ostalih potreba komunalnog gospodarstva usmjeren je na osiguranje sredstava za sufinanciranje određenih troškova građana u cilju podizanja kvalitete življenja, te na opremanje Komunalnog društva Lipa d.o.o. u cilju podizanja kvalitete usluge koju pružaju našim građanima.

Program se realizira kroz slijedeće aktivnosti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100047 | Osiguranje kvalitetne vode za piće | 4.600,00 | 4.600,00 | 4.600,00 |
| A100048 | Sterilizacija pasa i mačaka | 6.500,00 | 6.500,00 | 6.500,00 |
| K100055 | Opremanje Komunalnog društva Lipa d.o.o. | 89.300,00 | 46.600,00 | 46.600,00 |
| K100086 | Očuvanje spomeničke baštine | 12.000,00 | 12.000,00 | 12.000,00 |

- U sklopu ***Aktivnosti Osiguranje kvalitetne vode za piće*** osiguravamo sredstva za sufinanciranje 50% cijene prijevoza vode građanima na područjima gdje nema vodovodne mreže.

- U okviru ***Aktivnosti Sterilizacija pasa i mačaka*** planiramo 6.500,00 € za sufinanciranje troškova sterilizacije pasa i mačaka.

- U okviru ***Kapitalnog projekta Opremanje komunalnog društva Lipa d.o.o. Slunj,*** planirane su kapitalne pomoći Lipi d.o.o. za kupnju radnih priključaka za održavanje javnih površina i obavljanja usluga zimske službe (kranska kosilica, škare, ralica, posipač soli) – 89.300,00 €. Za nabavu opreme očekujemo sufinanciranje Ministarstva prostornog uređenja, graditeljstva i državne imovine sa 26.600,00 €.

- U okviru ***Kapitalnog projekta Očuvanje spomeničke baštine*** planirana su sredstva pomoći s osnova sufinanciranja obnove i uređenje građevina koje se smatraju kulturnim dobrom ili se nalaze unutar kulturno-povijesne jezgre grada Slunja. Sredstva pomoći su osigurana iz prihoda od naplate spomeničke rente, te ih mogu ostvariti vlasnici ili suvlasnici navedenih građevina.

Za program ostalih potreba u komunalnom gospodarstvu očekujemo slijedeće pokazatelje:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100047 | Osiguranje kvalitetne vode za piće | Maksimalni broj mjesečnih vožnji vode na područja koja nemaju gradski vodovod | 45 | 45 | 45 |
| A100048 | Sterilizacija pasa i mačaka | Broj korisnika | 80 | 80 | 80 |
| K100055 | Opremanje Komunalnog društva Lipa d.o.o. | Vrsta opreme koja se nabavlja | Kranska kosilica, škare, ralica, posipač soli | Oprema za obavljanje komunalne djelatnosti | Oprema za obavljanje komunalne djelatnosti |
| K100086 | Očuvanje spomeničke baštine | Broj korisnika pomoći | 3 | 3 | 3 |

**Program 1028 Zaštita, očuvanje i unapređenje zdravlja**

Program je usmjeren na povećanje dostupnosti i podizanje kvalitete pružanja zdravstvenih usluga građanima grada Slunja. Provodi se kroz slijedeću aktivnost:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100081 | Poliklinika Suvag Karlovac | 13.300,00 | 13.300,00 | 13.300,00 |

**-** U okviru ***Aktivnosti Poliklinika Suvag Karlovac***, Grad Slunj osigurava 13.300,00 € za troškove organizacije rada stručnog logopedskog osoblja Poliklinike Suvag Karlovac u Slunju.

Za program zaštite, očuvanja i unapređenja zdravlja očekuju se slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100081 | Poliklinika Suvag Karlovac | Mjesečni broj izvršenih dijagnostičko terapijskih postupaka | 150 | 160 | 160 |

**Program 1029 Razvoj i upravljanje sustava vodoopskrbe, odvodnje i zaštite voda**

Program je usmjeren na izgradnju nove infrastrukture u sustavu vodoopskrbe i odvodnje te učinkovito upravljanje sustavom, a provodi se putem slijedećih projekata:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| K100021 | Izgradnja vodoopskrbnog sustava | 130.000,00 | 83.600,00 | 83.600,00 |
| K100022 | Izgradnja sustava odvodnje | 18.700,00 | 20.000,00 | 20.000,00 |

**-** U sklopu ***Kapitalnog projekta Izgradnja vodoopskrbnog sustava***, planirane su kapitalne pomoći Komunalcu za izgradnju vodovodau iznosu 130.000,00 €.

Kroz pomoći planiramo osigurati sredstva za sufinanciranje izgradnje vodoopskrbnog cjevovoda naselja Blagaj – 32.600,00 €, te vodoopskrbnog cjevovoda Gornja Glina – Tatar Varoš sa crpnom stanicom Gornja Glina – 24.800,00 €. Podsjećam da su to projekti gdje očekujemo sufinanciranje iz europskih sredstava i pomoći Hrvatskih voda sa 90% potrebnih sredstava kroz direktne doznake Komunalcu, dok Grad kroz navedene iznose osigurava preostalih 10%.

U sklopu programa smanjenja gubitaka vode utvrđenih koncepcijskim rješenjem vodoopskrbnog sustava grada Slunja, Grad osigurava i 53.900,00 € za projektiranje i izvođenje radova optimizacije tlakova na mreži i rekonstrukcije vodoopskrbnog cjevovoda u naselju Cvitović. Ovdje je naše učešće planirano sa 20% potrebnih sredstava.

Grad u 100%-tnom iznosu osigurava sredstva za završetak izrade projektne dokumentacije vodoopskrbnog cjevovoda Grgić Križ – Dubrava – Salopek Luke – 12.100,00 €, završetak izrade projektne dokumentacije rekonstrukcije vodoopskrbnog cjevovoda na djelu prometnice D-1 – Podmelnica – 3.500,00 €, te izmjene idejnih projekata za izmjenu lokacijskih dozvola i glavnih projekata vodoopskrbe – 3.100,00 €.

- U sklopu ***Kapitalnog projekta Izgradnja sustava odvodnje*** planirane su kapitalne pomoći Komunalcu za izgradnju kanalizacije u iznosu 18.700,00 €.

Ovdje Grad u 100%-tnom iznosu osigurava sredstva za završetak izrade projektne dokumentacije rekonstrukcije sustava odvodnje na dijelu prometnice Podmelnica – D-1 – 3.500,00 €. Grad je osigurao i 15.200,00 € s osnova sufinanciranja izrade projektne i natječajne dokumentacije, te aplikacijskog paketa za razvoj vodno komunalne infrastrukture aglomeracije Slunj.

Za program su definirani slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| K100021 | Izgradnja vodoopskrbnog sustava | Izgrađeni metri vodovodne mreže | 6.200 | 3.000 | 3.000 |
| K100022 | Izgradnja sustava odvodnje | radovi | Izrada projektne dokumentacije | Izrada projektne dokumentacije | Izrada projektne dokumentacije |

**Program 1030 Demografske mjere**

Program je usmjeren na poboljšanje demografske slike grada Slunja kroz financijske potpore mladim obiteljima za stambeno zbrinjavanje, sve u cilju sprječavanja daljnjeg iseljavanja i poboljšanje kvalitete života građana. Program se realizira kroz slijedeću aktivnost:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100095 | Stambeno zbrinjavanje mladih obitelji | 20.000,00 | 20.000,00 | 20.000,00 |

Za program očekujemo slijedeće pokazatelje:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100095 | Stambeno zbrinjavanje mladih obitelji | Broj korisnika pomoći | 5 | 5 | 5 |

**Glava 02. Dječji vrtić Slunj**

**Program 1017 Predškolski odgoj**

Program predškolskog odgoja je usmjeren na poboljšanje kvalitete usluge predškolskog odgoja na području grada Slunja te povećanje kvalitete života mladih obitelji.

U okviru programa predškolskog odgoja Grad Slunj je nositelj investicije dogradnje objekta dječjeg vrtića u Slunju, što je planirano u okviru projekta:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| K100087 | Dogradnja dječjeg vrtića u Slunju | 609.500,00 | 567.000,00 | 0,00 |

- Kroz ***projekt Dogradnja dječjeg vrtića u Slunju*** planiraju se sredstva za izradu projektne dokumentacije i dogradnju vrtića u smislu povećanja smještajnih kapaciteta, ulaganja u energetsku učinkovitost samog objekta, te opremanja vrtića. Troškovi projekta su procijenjeni na iznos oko 1.176.500,00 €. Projekt nam je, u dijelu radova na povećanju smještajnih kapaciteta, odobren za sufinanciranje iz europskih sredstava, gdje je ukupni iznos potpore utvrđen u iznosu od cca 487.400,00 €. Realizacija projekta je predviđena kroz 2 godine, te iz tog razloga u 2023. godini troškove projekta planiramo sa 609.500,00 €. Kroz taj iznos osigurana su sredstva za izradu projektne dokumentacije projekta (cca 67.000,00 €), početak radova na dogradnji objekta vrtića (cca 531.000,00 €), usluge konzultanta koji prati projekt i troškove vidljivosti projekta (cca 11.500,00 €).

Za projekt dogradnje dječjeg vrtića u Slunju očekuju se slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| K100087 | Dogradnja dječjeg vrtića u Slunju | Dograđen objekt vrtića | - | 1 | - |

**Proračunski korisnik 27556 Dječji vrtić Slunj**

**Program 1017 Predškolski odgoj**

Kroz Program Predškolski odgoj iskazan je cjelokupni financijski plan Dječjeg vrtića Slunj u iznosu 947.510,00 €. Grad Slunj za redovan rad Dječjeg vrtića osigurava ukupno 376.089,00 €, dok razliku od 571.421,00 € osigurava Dječji vrtić Slunj iz svojih vlastitih prihoda, viškova prihoda i pomoći. Program predškolskog odgoja realizira se kroz slijedeće aktivnosti i projekte:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100033 | Odgojno, administrativno i tehničko osoblje | 503.251,00 | 503.250,00 | 503.250,00 |
| A100077 | Područno odjeljenje Dječjeg vrtića Slunj u Rakovici | 229.610,00 | 207.047,00 | 207.047,00 |
| A100088 | Produženi boravak Dječjeg vrtića Slunj | 101.665,00 | 0,00 | 0,00 |
| K100018 | Opremanje Dječjeg vrtića Slunj | 5.441,00 | 2.787,00 | 2.787,00 |
| K100066 | Energetska obnova, povećanje smještajnih kapaciteta i opremanje vrtića | 95.116,00 | 0,00 | 0,00 |
| K100074 | Opremanje Dječjeg vrtića u Rakovici | 12.427,00 | 1.327,00 | 1.327,00 |

- U sklopu ***Aktivnosti Odgojno, administrativno i tehničko osoblje***, planirana su sredstva za redovan rad vrtića u Slunju. Osigurana su sredstva za plaće i materijalna prava zaposlenih – 354.323,00 € (skupina 31), materijalne rashode koji uključuju troškove energije, nabavke materijala i namirnica, didaktički materijal, usluge održavanja objekta, zdravstvene preglede zaposlenih, komunalne usluge, usluge telefona, pošte, računalne usluge i slično – 148.131,00€ (skupina 32), te bankarske i ostale financijske usluge -797,00 € (skupina 34).

- U okviru ***Aktivnosti Područno odjeljenje dječjeg vrtića u Rakovici*** planirana su sredstva za rad područnog odjeljenja vrtića u Rakovici, pri čemu su potrebna sredstva osigurana kroz sufinanciranje roditelja za uslugu smještaja djece u područnom odjeljenju vrtića u Rakovici (47.780,00 €), pomoći Općine Rakovica (160.594,00 €), te viškove iz prethodnih godina koja sadrže namjenska neutrošena sredstva pomoći Općine Rakovica i uplata roditelja iz Rakovice iz prethodne godine (21.236,00 €).

- U okviru ***aktivnosti Produženi boravak Dječjeg vrtića Slunj***, planirana su sredstva za troškove organizacije produženog boravka djece u vrtiću, koji se financiraju iz europskih i državnih sredstava. Osigurana su sredstva za plaće i materijalna prava zaposlenih na projektu – 66.963,00 € (skupina 31), materijalne rashode koji uključuju stručno usavršavanje djelatnika, konzultantske usluge i troškove vidljivosti projekta – 21.740,00 € (skupina 32), te rashode nabave potrebne opreme – 12.962,00 € (skupina 42).

- ***Kapitalnim projektom Opremanje Dječjeg vrtića Slunj*** planirano je 5.441,00 € za ulaganja u opremu u objektu vrtića u Slunju.

- U okviru ***Kapitalnog projekta Energetska obnova, povećanje smještajnih kapaciteta i opremanje vrtića***, planirano je 95.116,00 € za projekt zamjene postojeće fasade vrtića novom energetski učinkovitijom i dodatnog uređenja vanjskog igrališta za djecu.

- ***Kapitalnim projektom Opremanje Dječjeg vrtića u Rakovici*** planira se 12.427,00 € za ulaganja u postrojenja i opremu u objektu vrtića u Rakovici.

Za program predškolskog odgoja koji provodi Dječji vrtić Slunj očekuju se slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100033 | Odgojno, administrativno i tehničko osoblje | Broj djece u vrtiću Slunj | 147 | 147 | 147 |
| A100077 | Područno odjeljenje Dječjeg vrtića Slunj u Rakovici | Broj djece u vrtiću Rakovica | 70 | 70 | 70 |
| A100088 | Produženi boravak Dječjeg vrtića Slunj | Broj djece u produženom boravku | 45 | 45 | 45 |
| K100018 | Opremanje Dječjeg vrtića Slunj | nabava | Nabava i zamjena potrebne opreme | Nabava i zamjena potrebne opreme | Nabava i zamjena potrebne opreme |
| K100066 | Energetska obnova, povećanje smještajnih kapaciteta i opremanje vrtića | Radovi koji se planiraju izvesti | Projektna  dokumentacija  i dodatno uređenje vrtića |  |  |
| K100074 | Opremanje Dječjeg vrtića u Rakovici | Radovi / nabava | Nabava i zamjena potrebne opreme | Nabava i zamjena potrebne opreme | Nabava i zamjena potrebne opreme |

**Proračunski korisnik 27564 Pučko otvoreno učilište Slunj**

**Program 1019 Redovna djelatnost Pučkog otvorenog učilišta Slunj**

Financijski plan Pučkog otvorenog učilišta Slunj iznosi 124.077,00 €. Grad Slunj za rad Pučkog otvorenog učilišta osigurava 97.469,00 €, dok Pučko iz svojih vlastitih sredstava, prenesenih viškova iz prethodnih godina i pomoći osigurava 26.608,00 €.

Program se provodi kroz slijedeće aktivnosti i projekte:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100037 | Stručno, administrativno i tehničko osoblje | 124.077,00 | 121.338,00 | 122.708,00 |
| A100053 | Dani Grada Slunja | 32.915,00 | 32.915,00 | 32.915,00 |
| A100068 | Slunjske mažoretkinje | 3.946,00 | 3.946,00 | 3.946,00 |
| A100070 | Izložbe i izdavaštvo | 925,00 | 925,00 | 925,00 |
| A100073 | Dječji maskenbal | 1.240,00 | 1.240,00 | 1.240,00 |
| A100074 | Fotografski susreti „Nikola Živčić“ | 2.226,00 | 2.226,00 | 2.226,00 |
| A100075 | Glazbeno scenski događaji | 8.332,00 | 7.002,00 | 7.002,00 |
| A100076 | Kazališne predstave i kinoprojekcije | 6.160,00 | 8.892,00 | 9.392,00 |
| K100045 | Opremanje Pučkog otvorenog učilišta | 10.840,00 | 6.900,00 | 6.900,00 |

- U sklopu ***Aktivnosti Stručno, administrativno i tehničko osoblje***, osigurana su sredstva za plaće i materijalna prava zaposlenih – 35.395 € (skupina 31), materijalne rashodi koji uključuju troškove energije, nabavke uredskog materijala, usluge održavanja objekta i opreme, komunalne usluge, usluge telefona, pošte, računalne usluge i slično – 21.528,00 € (skupina 32), te bankarske i ostale financijske usluge -570,00 € (skupina 34).

- U okviru ***Aktivnosti Dani Grada Slunja***, predviđeno je 32.915,00 € za troškove organizacije manifestacije Dani Grada Slunja 2023. godine. Osigurana su sredstva za troškove glazbenih izvođača, zaštitarsku službu, najam razglasa i rasvjete, troškove dopreme i slaganja bine, reprezentaciju, naknadu ZAMP-u i slično.

- U okviru ***Aktivnosti Slunjske mažoretkinje***, osigurana su sredstva za naknadu voditeljici mažoretkinja, nabavu potrebne opreme za mažoretkinje, troškove članarina i kotizacija, te reprezentaciju.

- U okviru ***Aktivnosti Izložbe i izdavaštvo***  planirano je 925,00 € za troškove postavljanja izložbi.

- Sredstva za ***Aktivnost Dječji maskenbal*** planiraju se u iznosu 1.240,00 € i to prvenstveno za troškove nagrada za najbolje maske, troškove angažiranja animatora ili mađioničara, troškove reprezentacije i slično.

- U okviru ***Aktivnosti Fotografski susreti „Nikola Živčić“*** planirano je 2.226,00 € za organizaciju spomenute manifestacije, a osigurana su sredstva za tisak pozivnica, plakata, programske knjižice i fotografija u velikim formatima, isplatu nagrada fotografima i reprezentaciju.

- U okviru ***Aktivnosti Glazbeno-scenski događaji*** planirano je 8.332,00 € za troškove organizacije nekoliko glazbeno-poetskih večeri i organizacije Folklornih susreta. Osigurana su sredstva za nastup izvođača, najam razglasa i rasvjete, uslugu zaštitarske službe, uslugu slaganja bine, te reprezentaciju.

- Kroz ***Aktivnost Kazališne predstave i kino projekcije*** planirano je 6.160,00 € za troškove gostovanja hrvatskih kazališta sa predstavama, te prikazivanja kino projekcija.

- U okviru ***Kapitalnog projekta Opremanje Pučkog otvorenog učilišta*** planirana su sredstva za nabavu klima uređaja za urede i kinoprojekcijsku dvoranu, nove miksete i zvučnika za kino dvoranu i druge potrebne opreme – 8.140,00 € (skupina 42), te sredstva za sanaciju problema kapilarne vlage u kino dvorani – 2.700,00 € (skupina 45).

Za program redovne djelatnosti Pučkog otvorenog učilišta Slunj očekujemo slijedeće pokazatelje:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100037 | Stručno, administrativno i tehničko osoblje | Broj usavršavanja u godini | 6 | 6 | 6 |
| A100053 | Dani Grada Slunja | Broj posjetitelja po danu događanja | 400 | 400 | 400 |
| A100068 | Slunjske mažoretkinje | Broj članica | 70 | 80 | 80 |
| A100070 | Izložbe i izdavaštvo | Broj događanja | 3 | 4 | 4 |
| A100073 | Dječji maskenbal | Broj posjetitelja | 200 | 200 | 200 |
| A100074 | Fotografski susreti „Nikola Živčić“ | Broj izložbi | 2 | 3 | 3 |
| A100075 | Glazbeno scenski događaji | Broj događanja | 5 | 6 | 6 |
| A100076 | Kazališne predstave i kinoprojekcije | Broj događanja | 40 | 40 | 45 |
| K100045 | Opremanje Pučkog otvorenog učilišta | nabava | Klima uređaji, mikseta i zvučnici | Oprema | oprema |

**Proračunski korisnik 42627 Knjižnica i čitaonica Slunj**

**Program 1018 Redovna djelatnost Knjižnice i čitaonice Slunj**

Kroz Program Redovna djelatnost Knjižnice i čitaonice Slunj iskazan je cjelokupni financijski plan Knjižnice i čitaonice Slunj u iznosu 35.684,00 €. Grad Slunj je za rad Knjižnice osigurao 30.384,00 €. Knjižnica i čitaonica iz svojih vlastitih sredstava, prenesenih viškova i pomoći osigurava 5.300,00 €. Program se provodi kroz slijedeće aktivnosti:

Euro (€)

|  |  |  |  |  |
| --- | --- | --- | --- | --- |
| Aktivnost/projekt | Naziv | Plan 2023. | Plan 2024. | Plan 2025. |
| A100034 | Stručno, administrativno i tehničko osoblje | 25.544,00 | 27.689,00 | 27.689,00 |
| A100035 | Kulturna događanja | 2.854,00 | 3.185,00 | 3.185,00 |
| K100019 | Opremanje knjižnice | 7.286,00 | 7.234,00 | 7.897,00 |

- U sklopu ***Aktivnosti Stručno, administrativno i tehničko osoblje,*** osigurana su sredstva za plaće i materijalna prava zaposlenih – 14.645,00 € (skupina 31), materijalne rashodi koji uključuju troškove naknade v.d. ravnatelju, uslugu student servisa radi zamjene za godišnji odmor pomoćnog knjižničara, nabavke uredskog materijala, usluge održavanja opreme, usluge telefona, pošte, računalne usluge i slično – 10.499,00 € (skupina 32), te bankarske i ostale financijske usluge -400,00 € (skupina 34).

- U sklopu ***Aktivnosti Kulturna događanja***, planira se 2.854,00 € za troškove obilježavanja Noći knjige, Mjeseca hrvatske knjige, predstavljanja novih književnih djela, organiziranja radionica za djecu i slično.

- ***Kapitalnim projektom Opremanje knjižnice*** planirano je 4.959,00 € za nabavku novih knjiga, te 2.327,00 € za nabavu uredskog namještaja na dječjem odjelu i ormara u spremištu.

Za program redovne djelatnosti Knjižnice i čitaonice Slunj očekuju se slijedeći pokazatelji:

|  |  |  |  |  |  |
| --- | --- | --- | --- | --- | --- |
| Aktivnost/projekt | Naziv | pokazatelj | 2023. | 2024. | 2025. |
| A100034 | Stručno, administrativno i tehničko osoblje | Broj članova Knjižnice | 150 | 160 | 160 |
| A100035 | Kulturna događanja | Broj događanja | 15 | 15 | 18 |
| K100019 | Opremanje knjižnice | Broj novih svezaka knjiga | 260 | 270 | 270 |

**Savjetovanje sa zainteresiranom javnošću**

Grad Slunj je proveo savjetovanje sa zainteresiranom javnošću vezano za nacrt prijedloga Proračuna Grada Slunja za 2023. godinu, u razdoblju od 08. studenog do 14. studenog 2022. godine. Na nacrt prijedloga Proračuna Grada Slunja za 2023. godinu nije bilo dostavljenih očitovanja.